Espiritualtasuna – Argiaren Atarian\n03/06/2021 / Zirrintak /by José Arregi\nSophia Perennis, “betiereko jakituria”, ez da erlijio bat. Gure benetako izatearen esperientziarako sarbidea oparitzen digun planoa da. Erlijio guztien esentzia da, erlijio guztiak datozen eta konfesio guztiak doazen errealitatearen esperientzia. Sophia Perennis erlijio guztien oinarri den salbazio-mezuaren aitorpena da. Izatearen jatorrizko hondoaren esperientzia da, eboluzio arrazional atzemanezin honetan gauzatzen den izatearen, forma eta egitura guztiak […]\nhttps://josearregi.com/wp-content/uploads/2020/08/Recurso-22-1-300x155.png 0 0 José Arregi https://josearregi.com/wp-content/uploads/2020/08/Recurso-22-1-300x155.png José Arregi2021-06-03 17:48:322021-06-03 17:48:32“Sophia Perennis”: betiereko jakituria\nMartin Mendizabal. In memoriam\n21/04/2021 / Argidunak, Zirrintak /by José Arregi\nEz zen otorduetako mahai-bedeinkapenik ez mezatako otoitzik, Martinen purrustadatik libratuko zenik, Amen esaterako: “Zer ergelkeria esaten ditugun Jainkoaz!”. “Baina, Martin –esaten nion aldiro–, zergatik egoten zara otoitz horiek esaten dutenari hain adi? Distraitu zaitez eta kito”. “Orduan, zertarako irakurtzen dituzte? Zertarako esaten ditugu?”, erantzuten zidan. Ez zituen jasaten Joanen ebanjelioa eta bertan ageri den Kristo […]\nhttps://josearregi.com/wp-content/uploads/2020/08/Recurso-22-1-300x155.png 0 0 José Arregi https://josearregi.com/wp-content/uploads/2020/08/Recurso-22-1-300x155.png José Arregi2021-04-21 09:41:572021-04-27 08:52:27Martin Mendizabal. In memoriam\n17/04/2021 / Argibideak /by José Arregi\nNeurritasuna funtsezko bertutea da bizitzan. Eta “bertutea” diodanean, ez diot adiera moral, aszetiko eta erlijiosoan, hitzaren zentzu etimologikoan baizik: indarra. Neurritasunak bizi-indar lasaia, energia bare eta garaiezina esan nahi du. Zentzuz, izariz eta moderazioz osatua da. Zentzua: ontasunaren zuhurtzia. Izaria: den guztiaren eta garenaren neurriak inspiratutako jakinduria. Moderazioa: desiraren oreka, libre eta ondua. Neurritasunak murriztea […]\nhttps://josearregi.com/wp-content/uploads/2020/08/Recurso-22-1-300x155.png 0 0 José Arregi https://josearregi.com/wp-content/uploads/2020/08/Recurso-22-1-300x155.png José Arregi2021-04-17 11:30:302021-04-17 11:30:30Neurritasuna\n“Jainkorik” gabeko espiritualtasuna zibilizazioa aldatzeko\n29/01/2021 / Zirrintak /by José Arregi\nNoizbait arrakasta izango badu, ikuspegi berri hau leun aurkeztu behar da. Esan dezakegu: Horra errealitatea. Ez al da txundigarria? Zer gehiago nahi dugu Jainko batengandik? Bai, uko egiten diogu guri laguntzeko esku hartzen duen Jainkoari. Uko egiten diegu zeruari eta infernuari. Baina geuk irabazten dugu, erantzukizuna eta espiritu-heldutasuna irabazten ditugu. Badakit, etika eboluziotik datorrela esateak […]\nhttps://josearregi.com/wp-content/uploads/2020/08/Recurso-22-1-300x155.png 0 0 José Arregi https://josearregi.com/wp-content/uploads/2020/08/Recurso-22-1-300x155.png José Arregi2021-01-29 16:53:402021-02-05 11:43:03“Jainkorik” gabeko espiritualtasuna zibilizazioa aldatzeko


Energi efizientzia argiagoa – Barrizar\nProiektu eta instalazioak\nGeotermia eta Aerotermia\nZer zartzen da?\nZergaitk behar dut?\nEskatu Aurrekontua Zure Ziurtagiri Energetikorako\nEraikin mota PisuaAraikin atxikiaFamilia bakarrekoaBeste batzuk\nHurbileko metro koadroak\nInformazio gehigarria gehitu nahi dozu? *\nZer sartzen da eraginkortasun energetikoaren ziurtagirian?\nKalifikatutako tekniko baten bisita.\nLortutako datuekin egindako ziurtagiriaren kalkuloa.\nZiurtagiri energetikoaren lorpena.\nZiurtagiri energetikoa behar den erakundean erregistratu.\nEraikinerako hobekuntzen proposamena.\nZer da Eraginkortasun Energetikoaren Ziurtagiri bat?\nEraginkortasun energetikoaren ziurtagiria edo ziurtagiri energetikoa teknikari konpetente batek idatzitako dokumentu ofizial bat da eta eraikinaren ezaugarri energetikoen informazio objetiboa sartzen da.\nBeraz, ziurtagiri energetikoak eraikina energetikoki kalifikatzen du eta eraikinak okupazio eta funtzionamendu normaleko urte baten behar duen energia kontsumoa kalkulatzen du (ur beroa,kalefazioa,argiztapena,hoztea eta aireztapena sartzen dira).\nEtiketa energetiko bat ezartzean oinarritzen da kalifikazio energetikoa. Etiketa hori 7 letretan oinarritzen da: A (eraikinik eraginkorrena energetikokoki) eta G (eraikin gutxien eraginkorra energetikoki) bitartean.\nZiurtagiri hau derrigorrezkoa da,salbuezpenak izan ezik, edozein eraikinen zatiren jabearentzat (etxebizitza,ofizina edo lokal), saldu edo alokairuan jarri nahi badu.\nZERGAITIK BEHAR DUT ZIURTAGIRI ENERGETIKOA?\nGaur egungo arauek, eginda dagoen edozein eraikin saldu edo alokairuan jartzeko ziurtagiri energetikoa eukitzea eskatzen dute.Horregatik salmenta edo alokairu kontratu bat egin aurretik derrigorrezkoa da ziurtagiri hori edukitzea.\nEraikinaren jabearen aldetik, ziurtagiri energetikoak zelako eragikorra dan eraikina esango dio eta beste ikuspuntu bat gehituko du salerosketa egiteko.Besteekin alderatuta,ziurtagiriak abantaila edo desabantaila emango dio.\nAzken finean, arau barriak eraginkortasun haundiko erikinak eta aurrazpen energetikorako inbertzioak bultzatu nahi ditu.\nZalantzarik baduzu,informazio gehiago nahi baduzu edo zerbait esan nahi badiguzu, ez geratu gogoekin.Idatz iezaguzu.\nZER DAUKA ERAGINKORTASUN ENERGETIKOKO ZIURTAGIRIAK?\nEraginkortasun energetikoko edozein ziurtagirik,gutxienez izan behar du:\nEraikinaren edo ziurtagiria egiten den eraikin zatiaren identifikazioa.\nEraikinaren kalifikazio energetikoa egiteko aukeratutako prozeduraren azalpena (aukera orokorra,programa informatikoa edo sinplifikatutako aukera) eta informazio hau izan behar du:\nEraikinaren ezaugarri energetikoen deskribapena,inguratzaile termikoa, ohiko okupazio eta funtzionamendu baldintzak, instalazioak eta eraikinaren kalifikazio energetikoa egiteko erabilitako beste datu batzuk.\nEraki zen momentuan aurrezpen eta eraginkortasun energetikoari buruz zegoen arautegiaren identifikazioa (egon ezkero).\nZiurtagiri energetikoaren informazioarekin adoztasunera heltzeko, kalifikazio energetikoa egiteko fasean teknikari egiaztatzaileak egindako frogaketa proba eta inspekzioen deskribapena.\nEtiketa energetikoagaz adierazitako erikinaren kalifikazio energetikoa.\nBideragarritasun tekniko, funtzional eta ekonomiko eta eragin energetikoaren araberako, teknikari egiaztatzaileak gomendatutako dokumendua non eraikinaren jabeak neurri hoiek aurrera eraman ezkero kalifikazio energetikoaren eskala gutxienez maila bat igoko zen.\nGure Soluzioak zuregana moldatzen dira\nUdaletxeak eta Administrazioak\nTeknologia gaurkoak eta garbienekin sortutako energía\nSolar Fotoboltaikoa eta Termikoa\nZalantzarik baduzu, informazio gehiago nahi baduzu, edo serbait ezan nai badiguzu, ez geratu gogoekin. Idatz iezaguzu.\nInforma zaitez sektorean egondako azken albisteekin eta legeen aldaketekin\nEzagutu zure energia\nIkerketak, Auditoriak eta EZE Auditoria Energetikoak


Bermeoko berbalagunak: 2014/02\nIrabazlea Mila Vera izan da: Zorionak!!\nAste honetan aurkituko dituzue buletinak lehiaketan parte hartu ahal izateko, epea martxoaren 28an bukatuko da. Udazkeneko lehiaketan 73 lagunek hartu zenuten parte, animatu negukoan ere!\nPlaza guztiak bete dira, baita apirileko tailerrerako ere!\nMartxoaren 21ean arratsaldeko seietatik zortzietara elkartuko gara kulturetxean eskuturrekoak egiten ikasteko. Tailerra 15 lagunentzako izango da baina askoz gehiago elkartzekotan bi txanda egingo ditugu, bigarrena apirilaren 4an ordu eta leku berean. Hiru euro materiala erosteko eta azken eguna izena eman ahal izateko izango da martxoaren 14a. Ez esan gero denbora nahikorik ez dugula utzi apuntatzeko...\nGailetak egiteko tailerrean bete egin ziren plaza guztiak bai lehenengo txandan, bai bigarrenean, hamabost lagun txandako. Otsailaren 28an aratustetako tostadak egin ditugu leku, ordu eta prezio berean, eskerrik asko guztioi parte hartzearren!\nApuntatu datak eta deitu izena emateko tailerretan... besteren bat nahi baduzue gehitu jarri mesedez kontaktuan eta agendan sartuko dugu.\nSukaldaritza tailerra: gurinezko gailetak\nDatorren asteko ostiralean elkartuko gara arratsaldeko seietan Kultura Etxeko bigarren solairuan gurinezko gailetak egiteko:\nBerriro errepikatuko dugu tailerra otsailaren 21ean, askok eman duzue izena 14rako eta ez gara sukaldean sartuko! Horregatik batzuk hasi zarete izena ematen bigarren txandarako, leku, ordu eta prezio berean. Oraindik izena eman ez duzuenek badakizue, 21eko tailerrean apuntatu zaitezkete.\nIzena emateko deitu eta hurbildu momentu baten hiru euro ekartzen osagaiak erosi ahal izateko... tailerra eta gero hemen argitaratuko dugu errezeta!!


Erromeria eta folk jaialdia — dantzan.eus\nHemen zaude: Hasiera › Agenda › Erromeria eta folk jaialdia\nErromeria eta folk jaialdia\nFI Ta Fik euskal soinutresna elkarteak 10 urte betetzen ditu aurtengo ikasturtean. Eta jada ospatzen hasi gara! Lehen ekitaldia igandea irailak 28 Urduñan antolatu dugun jaialdia. Tartean Tapia eta Leturiaren kontzertua izango da. Animatu eta partehartu!\nIrailak 28 Urduñan da hitzordua. Fi Ta Fik elkartearen 10. urteurrenaren ospakizunetan lehen ekitaldia. 11:30etan txalaparta joaldiak eta kalejiren hasiera: txistulari, albokari, trikitilari eta gaiteroekin. 13:00etan dantzarien laguntzaz Dantza-Bermut.\n14:00 Bazkaria. 16:30etan kontzertu eta erromeriaren hasiera ondoko taldeekin: FTF Folk Brigada (Urduña), Tirauki (erromeria) eta Tapia eta Leturia. Kontzertuan zehar parrillada eta edariak. Fita Fik euskal soinutresna elkarteak antolatua eta Urduñako Gazte Asanbladaren laguntzaz.


Hemendik, Internet bidez, ordainagirien xehetasunetara sar zaitezke, udaletxetik pasatu beharrik gabe.\nKobratzeko agiria: jatorrizkoa galtzen denean tributuak ordaintzeko balio duen dokumentua.\nOrdainagiria: jatorrizko agiria galdu denean ordaindutako ordainagiriaren kopia.\nOrdainagiriaren titular oro edo haren legezko ordezkaria\nKobratzeko agiria: unean bertan ordainagiria ematea. Udaletxean edo Udalarekin elkarlanean ari den edozein finantza erakundetan ordaindu ahal izango da.\nOrdainagiria: ordainagiria banku-helbideratzearen bidez ordaindu bada eta ordainketaren data bikoiztua eskatu zenetik 2 hilabete baino gutxiago bada, interesdunak bere banku-erakundean eskatu beharko du.


Industrietako paper- eta kartoi-bilketak nabarmen egin du gora\nGaur egun, Mankomunitateak hilero 40.000kg paper eta kartoi biltzen ditu Debabarrena eskualdeko enpresen poligonoetan banatutako 677 edukiontzi urdinetan\nGora egin du orohar bilketa selektiboak martxoan, aurreko urtearekin alderatuta\nMankomunitateak edukiontzi urdinak doan jartzen dizkie papera eta kartoi hondakinak birziklatzeko eta bereizteko borondatea erakusten duten enpresa guztiei, bildutakoa astean behin jasotzen dielarik. Gaur egun, 677 enpresak dituzte Debabarrena Mankomunitateko edukiontzi urdinak.\nEnpresek paper eta kartoi kantitatea metatzen dute, eta hainbatek kontrataturiko kudeatzaileak dituzten arren, gehienek Mankomunitateak eskaintzen duen zerbitzua ohi dute erabili. Mallabia, Ermua, Eibar, Soraluze eta Mendaroko industrialdeetan pilatutakoa astelehen gauetan biltzen da, eta Elgoibar, Deba eta Mutrikun, aldiz, astearte gauean.\n2019an 404 tona paper eta kartoi bildu ziren, batez beste 33.695 kilo hilean; 2020an 380 tona, batez beste 31.742 kilo hilean, eta 2021eko lehen hiruhilekoan 35.623kg jaso ditugu batez beste. 2021eko martxoan 43.520kg jaso dira, eta kopuru horrek erakusten duelarik jasandako igoera. Paperezko eta kartoizko hondakinak kanpoko enpresekin kudeatzen dituztenek martxoan aurkeztu ohi dituzte bildutako kantitateak, eta, aurten, 72.952 kg paper eta kartoi izan direla adierazi dute.\nMankomunitateak hondakin horien jarraipen espezifikoaren bidez bildu ditu datuak, hondakin desegokirik eman ez zedin. Bere balorazioa positiboa da "eskertzekoa da gure eskualdeko enpresek gaikako bilketan izan duten inplikazioa; izan ere, industrialdeetako bilketa hobetzea funtsezkoa da 2030erako gaikako bilketaren %70eko helburua betetzeko".\nGora egin du orohar bilketa selektiboak martxoan\nBilketa selektiboa martxoan hazi egin zen ia ehuneko 57ra iritsi zen, zehazki, %56,99ra, 2020ko martxoan baino %6,19 gehiago. Datuak positiboak badira ere, Mankomunitateak gogorarazi duenez, "iazko martxoan alarma-egoera eta konfinamendua deklaratu ziren, eta, beraz, hilabete horietako gaikako bilketa ez da adierazle ona bilakaera baloratzeko".\nHala ere, nabarmentzekoa da 2021eko martxoan gaika bildutako materia organikoaren hazkunde handitu egin dela, 444 tonara iritsi arte.


«Txiki-txikitatik sufritzen ikasita egoteak eraman nau aurrera»\n19 azaroa, 2021 Elkarrizketa 567\nHerri kirolen azken urrezko garaian, aizkora eta korrika uztartzen zituen espezialista onena izana da Joxe Aierbe Auzmendi (Ataun, 1943). Marka gogoangarriak jarri zituen. Mendiko eta basoko lana izan du erakusle. Mutikotan etxean segan zaildua, oinarri sendo horretan eraiki zuen geroko kirolari bizitza. Elikadura, prestakuntza eta esfortzu kontrola bazirenik ere ez zekitenean ezarri zuen eskola, maisu bihurtzeko.\nBaserrian jaio zinen, eta bertan jarraitzen duzue.\nLauztiturrieta baserrian jaio nintzen. Ezkondu, eta San Gregorion hartu genuen pisua. Baina baserrian gaude berriz. Jaiotako lekua beti maite izaten da. Bizitza mendian egiten nuen nik. Baserrian, harik eta ezkondu arte; ezkondutakoan fabrikan hasi nintzen, hiru urte. Baina berriz mendira itzuli nintzen. Martin guarda etorri zitzaidan, mendian bazegoela lana: entresakak, garbiketak, landaketak edo matarrasetan jardun izan naiz. Lan gogorra da, baina gustatu egiten, eta gustura ibili gara.\nLanean txikitatik ohituta?\nBai, umetatik hasi nintzen. Aitak hemen morroiak zituen, baina ez zuten irauten, eta hamar urte neuzkanerako hasi nintzen aitarekin segan. Dena segan egiten zen: etxeko zelaiak, eta kanpora ere bai udan, diruagatik. Neguan ere, baserritik aparte, kamioiak egurrekin kargatzen nituen. Dirua zegoen tokira; bizimodua atera egin behar zen eta. Txiki-txikitatik sufritzen ikasita gaude, eta horretxek eraman nau aurrera. Lanari, beldurrik ez. Asko egin, eta gehiago egin nahi gainera. Hori ere ez da ona baina…\nKirolean ere, lan gogorrean ohituta izatea mesederako izan zenuen?\nNire kirola lana izan da. Astean zehar denbora gutxi pasatzen nuen alferrik, eta, kirola gustatzen zitzaidanez, astebukaeran korrika edo mendira joanda aizkoran aritzen nintzen. Astean lanean leher eginagatik, jaian deskantsuan ez nintzen geratzen; mendira joan eta pago zaharren bat bota, edo korrikan… Nire prestaketak horiek izan dira.\nKirolari noiz heldu zenion serio?\nHamalau urterekin; lehendabiziko, Ataunen. San Gregorioko festetan korrika irabazi egin nuen. Gero, urtero izaten zen, eta bederatzi urtean korritu, eta bederatzi aldiz irabazi nuen. Ataungo Aian ere bai. San Martingo Aizkoate elkartea etorri zitzaidan gero, korrikalariak nahi zituztela eta. Eraman ninduten eta taldea sortu zuten, eta hor ibili ginen, soldadutza aurretik.\nZer moduzko emaitzak lortu zenituen korrika probetan?\nLehenengo karrera Tolosan korritu genuen, eta irabazi. Gero, Donostian Elola Trofeoa, eta irabazi; Real Sociedad Proba zen bestea, Espainia mailako urte hartako debutariena, eta irabazi nuen. Onenekin, Donostian Kontxan jokatu nuen. Maizekin eta horiekin atera nintzen, eta 3. egin nuen. Hurrena Gimnastica Ulian, onenekin han ere; Corcuerak irabazi zuen, nik 5. edo egin nuen. Ia belaunarekin kexatzen hasi nintzen han. Elgoibarren, onekin, Batty ingelesak irabazi zuen, bigarren Hill, eta nik 11. egin nuen. Baina ordurako belaunarekin lanak nituen entrenatzeko eta. Lasarten ere egin nuen krosa.\n«Etxean lana egin eta korrika, bietan ez zegoen segitzerik. Argal egon behar zen korrikarako, gainera. Apusturen batzuk pentsatu nituen orduan»\n«Arabako txapeldun ziren Martin Fizi eta Zurdo de Nafarreteri neuk bakarrik irabazi nien, korrika eta aizkoran»\nLesioren bat izan al zenuen?\nBelaunarekin Etxebarren medikuarengana joan nintzen, San Martingo medikuarekin. Deskantsatzeko esan zidan, bestela lesio txarra etorriko zela. Herriko medikuak esan zidan Madrilera ezingo nuela joan, baina nik joango nitzela, eta hala joan nintzen. Espainiako Txapelketa zen, Madrilgo Casa de Campon. 1965ean izango zen hori. Han atera nintzen; behetik gorantz ondo sentitu nintzen; gainera, alde ere egin nuen. Baina gainbehera hasi nintzenean… Hala bukatu nuen. Halako minik ez dut pasatu sekula. Igeltsatu, eta denboraldia akabo. Lesioa latza neukan.\nNoiz arte segitu zenuen korrikalari?\nSoldadu joan nintzenean ere karrera asko korritu genituen. Irazu korrikalaria eta biok ibiltzen ginen, aurrena eta bigarren. 1966an lizentziatu nintzen, baina aurretik, A Coruñan, militarren Espainiako Txapelketa neronek irabazi nuen. Etxera etorri, eta Donostiara joateko abisatu zidaten, Anoetako pista zaharrean 3.000 metro oztopoen karrera baterako. Miguel Alcarazek zeukan marka, eta neronek irabazi nuen, baina lehiaketatik kanpo. Alcaraz zen onena.\nZerk utziarazi zizun kroslari ibilaroa?\nEtxean lana egin eta korrika, bietan ez zegoen segitzerik. Argal egon behar zen korrikarako, gainera. Apusturen batzuk pentsatu nituen orduan. Basoan alertze pinudi bat bageneukan, eta haiek ateratzen aita zenarekin nenbilela, esan zidan Tolosako Lizasok Alberdiri jo behar niokeela apustua. Horiek Txikito de Arruizekin ibiltzen ziren. Pentsatzen, pentsatzen, laguna ere hala moduzkoa neukan, eta beragana joan eta aizkoran eta korrika egin genuen apustua. Irabazi nion. Harrezkero, 30 apustu baino gehiago jokatuta egongo naiz.\nLan luzeetan trebatu zinen, aizkora eta korrika uztartzen ziren probetan.\nNire kirola korrika zen, egia esan. Karga hartu nuen gero, eta ezin korrikarako. Neure kasa entrenatzen nintzen. Etxebesteri apustua bota nionean bai, serio prestatu nintzen. Aizkoran hamalau 60 ontzako eta korrika 14 kilometro. Bi hilabete pasatu nituen gogor prestatzen, baina hala ere nahikoa denbora gutxi zen lan haiek egiteko. Basoan leher egiten eta behin ere prestatu ez, eta kapritxoa hartu nuen. 42 urte neuzkan.\nZure eskola zein izan da?\nBasoa eta baserria. Gustura ibili izan naiz mendiko lanarekin.\nAldameneko lagunak. Baina haiek mendian nik baino gutxiago zekiten. Ilusioa bazeukaten, baina besterik ezer ez [barrez]. Egurra jarri behar nuenean ere, neronek. Etxera ez dut ekarri sekula kamioi bat egur txikituta. Beti kirola gustatu, eta segi, apusturen batzuk tarteko.\nBerehala hartu nuen, baina nire kasa dena. Txapelketan, onenekin, aizkoran batean 4. eta bestean 5. egin nuen. Bilbon Mindegia eta Arria falta ziren, beste denak baziren. Ugarteburuk egin zuen 4. orduan, eta nik 3. Irabazi Arria III.ak, eta Mendizabal bigarren. Tolosan, bi aldiz joan nintzen, eta batean 4. eta bestean 5. egin nuen. Arrospide aurretik zen orduan, azaltzen orduantxe hasi zen. Mendian botatzen bazenuen kanaerdikoa, plazara joandakoan 80koa moztera ere iristen ginen. Egur handia ebakitzeko, egur handiak moztuta joan behar du. 40 bat urtera ailegatutakoan, begia ere izurratu nuen, eta Etxebesteri jo nion azkena. Gero, Elorriagari eta Santi Lizarraga zaldibiarrari ere jo nien, biei, eta irabazi. Baita Erreztibasoko aita-semeei ere, aizkoran biak txanda librean, eta gero semea korrika. Ni bakarrik bien kontra.\nMartin Fizi eta Zurdo de Nafarreteri ere jokatu nien. Fiz Arabako txapelduna zen korrika, eta bestea aizkoran. 10 kanaerdiko eta 10 kilometro. Jokatu, eta biei irabazi nien.\n«Ura edatea txarra zela esaten zen orduan. Tantanik edan gabe, beste mundutik bueltan ibili nintzen. Bukatu egin nahi, eta ezin bukatu proba»\n«Plaza-gizona ondo prestatzen denean izaten da. Ondo prestatzen ez denean, beldurra eta kezka edukitzen da»\nApustuek gauza asko mantendu dituzte herri kiroletan, ala? Lehiaketak ala apustuak zenituen nahiago?\nNik, apustuak. Giroa jartzen dute, ikusteko eta. Hori da, gainera, herri kirolen jatorria. Horrek ekarri gaitu gu. Jendea ere mugitu egiten dute apustuek. Orain ere jendea joaten da, baina lehen gehiago. Lehengo zaharrek afizio ikaragarria zuten. Beti izaten ziren komentarioak.\nKirolari modura, nolakoa izan zara? Prestakuntza etxekoa esan duzu; gorputzez zer kualitate zeneuzkan?\nNik beti petxu ona izan dut, eta deskantsu txikiren bat harrapatzen nuenean, nire buruari kristoren paliza ematen nion. Gainera, egur handia eman, eta oraindik handiagoa emateko gogoa. Hori entrenatzaileen kontrolarekin behar du; gu batere kontrolik gabe ibili gara. Ondo dagoenak dena eman egiten du, baina gero errekuperatzen lanak.\nPaliza handiak hartutakoa al zara?\nEne! Kristoren palizak hartutakoa. Txikito de Arruizen marka haustera joan nintzen garaian, 25 urte edukiko nituen. Ariztimuñori jokatuta nengoen aurretxoan gainera, Tolosan 12 kanaerdiko eta 12 kilometro. Arruizena haustera joan, ekainaren 14an, zapatu arratsaldea zen, eta trumoi giroa eta bero egiten zuen. Artolak esan zidan: ‘Bero egiten dik, eta nahi baduk biharko utzi’. Dudan egon nintzen, baina hurrengo egunean ere ez zuela bero txikiagoa egingo, eta proba egitea pentsatu nuen. Halako kalbariorik ez dut pasatu. Bukatu egin nahi, eta ezin bukatu. Bero, eta ur tantanik edan gabe, likidorik gabe: 20 kanaerdiko eta 20 kilometro, segidan.\nLan hori guztia likidorik hartu gabe? Astakeria dirudi, oraindik begiratuta.\nTantanik edan gabe, eta beste mundutik bueltan ibili nintzen. Ura edatea txarra zela esaten zen, garai hartan. Nik ura izan banu…! Orduan urik edan gabe egiten zen proba guztia. Garai bateko ezjakin kontuak. Gainera, mediku batengana joan nintzen, eta agindu zidan egun horretan aurretik platerkada baba eta kilo erdiko txuleta jateko, lan handiak zirela horiek eta. Hala dira lanak, baina haiek bueltaka ibil hadi! Pena bat daukat: medikuak emandako menu hori lagun bati utzi nion, bestela erakutsiko nizun.\nEz hidrataziorik, ez janik zaindu. Eta hala ere egundoko markak jarri.\nGero Iruntxiberriri jokatu nion segan, abantaila emanda. Han ere iguala egin nuen urarekin eta janarekin. Baina ezin. Lanak bukatu nituen, baina korrika ezin joan. Orduan ikasi nuen pixka bat nik. Harrezkero, nire buruari neurria hartzen nion. Zer jan, adi egon behar da. Egun guztian basoan lanean aritzeko bai, jan behar da. Baina lan horietan aritzeko, ez. Bihotzari egurra ematen zaio. Txikito de Arruiz ere gaizki ibili zen, baina hautsi nuen marka. Ez dakit nola bukatu nuen. Edade onenean nengoen.\nGaitasun fisiko onak edukiko zenituen. Neurtzen zizkizueten bihotza, biriken ahalmena, indarra?\nOrduan ezer ez holakorik! Etxebesteri 42 urterekin irabazi nionean, Bilboko La Casillara eraman ninduten. Denak harrituta gelditu ziren. Makina bat mediku bai, eta denak harrituta gelditzen ziren. Perurenak ere esan zidan: ‘Moteil, hik Bizkai alde horretan mediku denak harrituta dauzkak’.\nPlaza-gizona izan zara?\nBai, baina ondo prestatutakoan. Ondo prestatzen ez denean, beldurra eta kezka izaten da beti. Etxebesterengana joan nintzenean ez nuen beldurrik eraman. Lasai nengoen: ‘Dios, niri irabazi behar badit, egin beharko dik!’. Plazan lagun asko egin ditut. Ramon Iurrebaso zumarragarrarekin makina bat erakusketa egin genituen. Gero Mugertza, Arria, Astibiarekin ere bai. Orain Iñaki Azurmendiri laguntzen ibiltzen naiz.\nLanerako edo jairako, beti aizkora eskuetan\nLauztierreka bailara ezkutuan geratzen da, Ataun San Gregoriotik. Bi kilometroan gora joan, eta azken aurreko baserrian sortua da Joxe Aierbe. Aizkora esku batean eta zorroztarria bestean, Azurmendirentzat prestatzen ari da tresna. Ez dio utzi aizkorari, nolabait. Orain, 79ra bidean –otsailean beteko ditu–, beren burua zaindu beharra dagoela dio.\nBailara gorde hartatik, ordea, Euskal Herri gehiena ezagutu du Aierbek. Korrikalari lehenik, aizkolari gero, eta biak batera denbora gehienean, herri kirolari ospetsu izan zen. Indarra, kemena eta abildadea beste neurgailu batzuekin neurtzen ziren garaikoa da, baina orduan ere neurri oso ona eman zuen.\nIgandean beteko dira 45 urte Gasteizen herri kiroletako ‘euskal maratoia’ deituriko proba entzutetsua egin zuenetik. 1976ko azaroaren 21ean, zezen-plazan, 20 kanaerdiko ebaki eta 20 kilometro korrika ezarri zuen egundoko marka. 2017an hautsi zuen Arria V.ak; ez sobera handiarekin, hala ere: 12 segundo gutxiago, soilik. Orduan, Aierbek Arria izan zuen lagun.\nProba hura prestatzeko ez zuen denbora askorik izan, azaroaren hasieran esan baitzioten. Azazetara igo, basoan kanaerdiko enborrari hogei mozketa egin, eta mendian korrika egin zuen lehen entrenamendua. Behera jaitsi, eta Arriaren kotxearen atzetik, Gasteizeraino segitu zuen. ‘Ez daukak kuidado handirik lan horiek egiteko’, analisi guztia.\nBeste saio bat egin zuen, Zunbeltzen, Lizarraga gainean. Basozainak harrapatu zituen ia-ia, egurketak ez baitziren ofizialak. «Horiek ziren nire preparatiboak». Probaren aurretik, min hartu zuen hankan, gainera, Arriaren etxean kamioia kargatzen ari zela. Jarri zen plazarako, ordea. Hainbeste eragozpen eta denbora urritasun izan ez balira, 10 minutu berak jaitsiko zuen.\n« Bigarren Mundu Gerrako bitxiak Legazpin\nHitzen ganbara: Kikak »


Puntudok 2: Guest (José Luis Guerín) - Donostilandia\nZuzendaria: José Luis Guerin\nGidoia: José Luis Guerin\nEkoizpena: Versus entertainment\nAdrián Guerra, José Tito Martínez\nIraupena : 133m\nJose Luis Guerin hainbat jaialditara gonbidatu zuten. Berak onartu eta munduari buelta eman zion kamera DV batekin. Ez aspertzeko moduan edo. Batez ere orain dela hamar urte azaldu ziren kamerek ematen duten aukera paregabea aprobetxatzen. Sistema digitala agertzearekin batera, adituek zioten zuzendariaren askatasuna zetorrela. Guesten pelikulak hori frogatzen du.\nPrintsipioz, pelikulak ez dauka sekreto handirik.. Zuzendaria erdi oporretan dagoela dirudi : Sao Paulo, Cali, Bogota, Macao, NY…etab. Paseatzera doa eta kalean topatzen den jendearekin mintzatzen da. Politika, historia, maitasuna eta familia dituzte kezka. Elkarrekin eztabaidatzen eta haserretzen dira. Denbora, badaukate. Poemak irakurtzen dituzte. Bizitzaren esanahiaren inguruan aritzen dira, alferrik noski. Klub ingelesa bateko jende jakintsuen eta dotoreen arteko mintzaldia izango balitz bezala aritzen dira. Baina hau kalea da, gogorra eta polita aldi berean. Jendea benetan xumea da. Irribarre egiteko gogorik bai, baina badakigu ez dutela bere bizitza osoan dentista bat ikusi.\nZuzendariak errespetu handiz tratatzen ditu. Hitza ematen zaie, eta horiek ez dute xahutzen. Jendeak bere bihotza irekitzen dio, bere sekretuak kontatzen dizkio Hunkigarria eta zentzutasun handikoa den diskurtso bat zabaltzen dute. Dudarik gabe, jende pobreegandik besteengandik baino askoz gauza gehiago daude ikasteko.\nNahiz eta laugarren kateko Callejeros programa gogorrarazi, kamera hartu duena Jose Luis Guerin dela aipatu behar da. Ez da zinema munduan turista bat, baizik eta kamera ondo manipulatzen duen eskarmentuzko bidaiaria. Askatasun osoz, bere tresna erabiltzen du Lumière anaien garaian bezala, irudiak lortzeko tipoak tokitara bidaltzen zituztenean, bere modura. Gainera, Lumiere anaiak zehazki aipatzen ditu ; Meliési begi keinua egiten dio; 30 hamarkadako pelikula zaharrak erakusten ditu. Jatorrizko zinemara bueltatu nahi duela dirudi. Zinema errraza zenean, bitartekaririk ez zegoenean, kamara zeramana zuzendaria zela ziur jakiten zenean. Orain, jendeari zalantza sortzen zaio. Ez dakite bere aurrean dagoena laguna, turista, kazetaria edo zuzendaria den. Jendea nekez sinesten du zinema dela, aktore lana betetzen ari direla. Hainbat aldiz galdetzen diete beren buruari zein den aldea zinema eta dokumentalaren artean. Betiko galdera, eta erantzunik ez José Luis Guerin partetik. Bera ere bila omen dabil.\nAitzitik, batek erantzuna aurkitu du. Sophie Ackermannek, zuzendaria frantsesa ziur dago ez dagoela alderik zinema eta dokumentalen artean. Akabo eztabaida. Eta aholkatzen gaitu irudiak ez maitatzea edo laudatzea. Kitto. Ackermannek ere esaten du Israelek salbatuko gaituela Iraneko bombatik. Hori gehitxo da, ezta? Nire aburuz, emakume honek esatuen duenarekin ez dago fidatzerik.\nEn el día de ayer destaco la proyección en la sección Zabaltegi Especiales de la coproducción hispano-francesa Operación E, dirigida por ...\n» Gaurko albisteak tokiko blogetan 2010/09/22 Hoy en los blogs locales Berriak Gaurko albisteak Noticias de hoy 23 noviembre, 2010 00000011 30 21: 47\n[…] DONOSTI Puntudok 2: Guest (José Luis Guerín) […]


"Arbitrarioki ezarritako salbuespen egoera" salatzeko elkarretaratzea deitu du biharko GKS-k - Azpeitia - uztarria.eus\n"Arbitrarioki ezarritako salbuespen egoera" salatzeko elkarretaratzea deitu du biharko GKS-k\nJulene Frantzesena 2020-10-30 15:49\nGKS-k egindako elkarretaratze bateko irudia.\nBurgesiaren zuzeneko diktadura gelditu! lelopean, 19:30ean hasita egingo dute kontzentrazioa plazan. Eskubide zibilak nahiz politikoak defendatuko dituzte "oligarkia finantzarioak, politikari profesionalek zein enpresaburu handiek ezarritako salbuespen egoeraren aurrean".\nGazte Koordinadora Sozialistak (GKS) "arbitrarioki ezarritako salbuespen egoera" salatzeko eta eskubide zibilak nahiz politikoak defendatzeko elkarretaratzea deitu du biharko, larunbata. Burgesiaren zuzeneko diktadura gelditu! lelopean, 19:30ean hasita egingo dute kontzentrazioa plazan. "Oligarkia finantzarioak, politikari profesionalek zein enpresaburu handiek ezarritako salbuespen egoeraren aurkako kapaina" da GKS-k martxan jarri duena.\nGKS-k azaldu duenez, azken egunetan ezarritako neurri murriztaileak "pobrezia, arbitrariotasuna eta kontrol soziala" dira, eta salatu du alderdi politiko guztiek hartu dutela ontzat agertoki hori. GKS-ren ustez, baina, "bi irizpide orokor" lehenetsi behar dira: pertsonen osasuna eta jendartearen oinarrizko eskubideak zein betebeharrak. "Oligarkiak ez ditu ez bata, ez bestea beteko", salatu du, eta azaldu du bi bando nabarmen azaleratu direla: "Gatazka horretan, antolakuntza komunistaren aldeko hautua egin dugu GKSko kideok, eskubide zibil eta politikoen defentsan".


AC General Álava / Vitoria-Gasteiz-Araba / Non-nahi Lo123\nCl Avenida Gasteiz 79 - 01009\nTel: +0034 945 21 50 00\nTurismo-lizentziaren Kodea: HVI00093\nAC General Álava hotela Gasteizko hotel onenetakoa da, zalantzarik gabe.\n2008an eraiki zuten hotela, diseinuan eta prestazioetan abangoardistak diren aireekin. 107 logela ditu, eta guztiek zerbitzu eta erosotasun guztiak dituzte, baita goragoko kategorietakoa hoteletan aurkitu genitzakeen prestazioak ere.\nHotela Gasteizko erdigunean dago estrategikoki kokatua, Kongresu Jauregiaren ondoan, eta Arte Ederren Museotik, Bibat Museotik, Santa Maria Katedraletik, Alde Zaharretik eta hiriko enpresa- eta negozio-zentrotik oso gertu.\nAzken batean, hiri hotel ezin hobea da hiri honetara negozioengatik edo plazeragatik bisitan etortzen direnentzat.


Saint-Cybranet - Wikipedia, entziklopedia askea.\nSaint-Cybranet (frantsesez eta ofizialki: Saint-Cybranet) Okzitaniako udalerri bat da. Administratiboki Frantziako Dordoina departamenduan dago, Akitania Berria eskualdean. 2013an 419 biztanle zituen.\n44° 47′ 18″ N, 1° 10′ 12″ E / 44.7883°N,1.17°E / 44.7883; 1.17Koordenatuak: 44° 47′ 18″ N, 1° 10′ 12″ E / 44.7883°N,1.17°E / 44.7883; 1.17\nDaglan, Saint-Laurent-la-Vallée, Castelnaud-la-Chapelle eta Cénac-et-Saint-Julien\n192 (%51.8) 193 (%52)\n2007an Saint-Cybranet udalerrian erroldatutako biztanleak 371 ziren. Familiak 164 ziren, horien artean 44 pertsona bakarrekoak ziren (28 bakarrik bizi ziren gizonak eta 16 bakarrik bizi ziren emakumeak), 60 seme-alabarik gabeko familiak ziren, 48 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 281 etxebizitza zeuden, 165 familiaren etxebizitza nagusia ziren, 111 bigarren erresidentzia ziren eta 5 hutsik zeuden. 268 etxeak ziren eta 7 apartamentuak ziren. 165 etxebizitza nagusietatik 121 bere jabearen bizilekua ziren, 29 alokairuan okupaturik zeuden eta 15 doan lagata zeuden; 4 etxek gela bat zuten, 4 etxek bi zituzten, 28 etxek hiru zituzten, 54 etxek lau zituzten eta 75 etxek bost zituzten. 149 etxek euren parking plaza propioa zuten azpian. 78 etxetan ibilgailu bat zegoen eta 77 etxetan bat baino gehiago zituzten.\nSaint-Cybranet udalerriko biztanleria-piramidea 2009an .\n2007an lan egiteko adina zuten pertsonak 236 ziren, horien artean 171 aktiboak ziren eta 65 inaktiboak ziren. 171 pertsona aktiboetatik 155 lanean zeuden (82 gizon eta 73 emakume) eta 17 langabezian zeuden (4 gizon eta 13 emakume). 65 pertsona inaktiboetatik 39 erretiraturik zeuden, 7 ikasten zeuden eta 19 "bestelako inaktibo" gisa sailkaturik zeuden.\n2009an Saint-Cybranet udalerrian 155 unitate fiskal zeuden, 367 pertsonek osaturik. Pertsona bakoitzeko diru-sarrera fiskalaren mediana urteko 15.919 euro zen.\n2007an zeuden 40 komertzioetatik, 1 janari enpresa zen, 1 garraiorako elementuen fabrikazioko enpresa zen, 11 eraikuntza enpresak ziren, 9 ibilgailuen saltze eta konpontze enpresak ziren, 12 ostalaritza eta jatetxe enpresak ziren, 2 higiezinen enpresak ziren, 3 administrazio publikoko enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 14 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 2 igeltseroak, 1 margolaria, 2 zurginak, 2 iturginak, 1 argiketaria, 1 ile apaindegia eta 4 jatetxeak.\n2000. urtean Saint-Cybranet udalerrian 20 nekazaritza-ustiategi zeuden, 234 hektarea erabiltzen.\nCénac-et-Saint-Julien (3,0 km)\nCastelnaud-la-Chapelle (3,3 km)\nDomme (3,9 km)\nLa Roque-Gageac (4,3 km)\nVeyrines-de-Domme (5,2 km)\nVézac (5,2 km)\nAzken aldaketa 16 martxoa 2021(e)an, 05:44(e)tan\nOrriaren azken aldaketa: 16 martxoa 2021, 05:44.


ESKak neurofisiologia eta neurokirugiako espezialitateen gaineko salaketen hedapena txalotzen du - OSAKIDETZA | sindicato ESK sindikatua\nCOVID-19-k eragindako aparteko egoeraren ondoren ESK-k Osakidetzaren EPE- ren iruzurrarekin harremanatutako ikerketaren berrabiaraztearen berri izan du.\nTestuinguru honetan eta joan den 2019ko azaroaren 25ean ESK-k neurofisiologia eta neurokirurgia espezialitateetan aurkeztutako salaketa hedapenaren ondoren, epaimahaiak datorren ekainaren 9an, bi zerbitzuko arduradunei, ikertu gisa, deklara dezaten deiarazi die.\nESK-k ontzat hartu du erabaki hori. Uste dugu iruzurrezko EPEak argitzen dituzten ikerketa judizialak, arduradun ezberdinen ezagutza eta onarpenaz Osakidetzan estrukturalki finkatuta dagoen bezero sistemarekin amaitzeko ezinbestekoak direla.\nESK-k sentitzen du Osasun Sailburua, Murga andrea, eta Osakidetzako Zuzendari Nagusia, Diego jaunak , epaiketak egindako prozeduraz oharrik ez hartzea eta medikuntza espezialitateak banatzeko erabiltzen den sistema uka dezaten.\nESK-k eskatzen die Murga andrea eta Diego jaunari hau onar dezaten eta barne ikerketa serio eta inpartzial baten bidez Osakidetzaren barnean beharrezkoa den aldaketari ekin diezaiotela.


Atzerrian batxilergoko edo unibertsitateko ikasketak egiteko bekak | Consumer\nAtzerrian batxilergoko edo unibertsitateko ikasketak egiteko bekak\nZenbait fundazioak bekak ematen dizkiete Bigarren Hezkuntzako eta Unibertsitateko ikasleei Espainiatik kanpo ikasketak egiteko\nKanadako institutu batean batxilergoa edo Brown Unibertsitatean ikasturte oso bat ikastea. Bigarren Hezkuntzako eta Unibertsitateko ikasleek bi aukera dituzte, hainbat fundazio pribatuk ematen dituzten bekei esker, eta krisi une batean, adibidez, gaur egungoa, gazteek asko baloratzen dituzte. Deialdiei eta haien eskakizunei adi egon behar da. Artikulu honetan hainbat proposamen nabarmentzen dira.\nDatorren ikasturtean Batxilergoan hasten diren ikasleek Kanadako institutu batean ikasteko beka bat eska dezakete\nBatxilergoko ikasleek ingeleseko ezagutzak hobetu nahi dituzte “ikaskuntzaren, egokitzapenaren eta ingurune berri baten bidez”, eta, horren ondorioz, Kanadako Beka Programak Kanadan duen 100 beketako bat eskatu ahal izango dute Kanadako institutu batean Batxilergoko lehenengo ikasketak egiteko. Amancio Ortega Fundazioak bultzatuta, lehen deialdi honen eskaera otsailaren 22an amaituko da.\nIkastetxe publiko, pribatu eta itunduetako Dbhko 4. mailako ikasleak izan daitezke onuradun – atzerriko ikastetxeetako ikasleak kanpoan geratzen dira, Dbhko 3. mailan nahiz ikasturte horretako ingeleseko irakasgaiaren azken notan 8 puntu lortu badituzte. Emaitza akademikoak eta familiaren egoera ekonomikoa dira laguntzak emateko bi baremo nagusiak.\nBekek honako fase hauek betetzen dituzte: prestakuntza, dokumentazioa eta informazioa, hegaldiak eta lekualdatzeak, ikasketak Kanadako institutu batean, familia-erregimeneko ostatua, atzerrian egindako ikasketak baliozkotzea eta erantzukizun zibileko eta osasuneko asegurua. Ekimen honen helburua da bigarren hezkuntza amaitzen duten ikasleen arteko nazioartekotzea sustatzea, baita “ezagutza eta kultura trukatzea eta prestakuntza integrala zabaltzea” ere. Programa honi buruzko informazio guztia deialdi honetarako gaitutako web guneko ohiko galderen atalean kontsulta daiteke.\nBrown eta Wellesleyko unibertsitateetan ikasteko bekak (AEB)\nMundu osoko bi unibertsitaterik onenetakoak dira Estatu Batuetako Brown eta Wellesley unibertsitateak. Botín Fundazioak bi deialdi ditu irekita ikastetxe horietako batzuetan ikasi nahi duten gazteentzat. Hala ere, prozesuari buruzko informazioa ematea komeni da, emakida ez baita berehalakoa, baizik eta lehenengo unibertsitatean matrikulatzea eta onartua izatea eskatzen duelako.\nBrown Unibertsitatean ikasteko bekak (Providence). Ikasleak ikastetxean plaza bat eskatu eta onartu ondoren, finantza laguntza (Financial Aid) sailera jo behar du laguntza ekonomikoa eskatzeko. Ikasleak laguntza behar duela erabakitzen badu irizpide federalen arabera, “Marcelino Botín Fundazioaren beka zuzentzen dio ikasle horri”, azaldu du Fundazioak berak.\nWellesley Unibertsitatean (Massachusetts) ikasteko bekak. Prozedura aurrekoaren berdina da. Lehenik eta behin, ikastetxean plaza eskatu behar da eta laguntza ekonomikoa eskatu behar zaio laguntza finantzarioko departamentuari. Horrek zehaztuko du Marcelino Botín Fundazioaren beka behar den ala ez.\nGraduondoko ikasketak Goi Mailako Hezkuntzaren Europako Esparruan (GHEE)\n65 beka emango dira master, doktoretza edo ikerketa zientifiko eta teknikoko oinarrizko prestakuntza proiektuetarako\nDatorren otsailaren 11n amaituko da “la Caixa” Gizarte Ekintzak Unibertsitate eta Goi Mailako Hezkuntzako Europako Esparruko (GHEE) herrialdeetako graduondoko ikasketak egiteko ematen dituen 65 beketako bat eskatzeko epea. Europa bekak master edo doktoregoko ikasketak egiteko edo ikerketa zientifiko eta teknikoko oinarrizko prestakuntzako proiektuak egiteko prestatuta daude, gaiaren eta hautagaiaren balioaren arabera.\nDeialdiaren oinarrietan aurreikusten da 2013-2014 ikasturterako bekak ematea jakintza-arlo guztietan. Bekei dagokienez, unibertsitateko graduatuak, lizentziatuak eta goi mailako tituludunak dira. Iraupena ikasturte batekoa izango da, eta gehienez ere 24 hilabetez luza daiteke.\nEgonaldi laburreko bekak Brasilgo unibertsitate edo ikerketa-zentroetan\nCarolina Fundazioak 564 beka emango ditu 2013-2014 ikasturtean, Latinoamerikako irakasle, irakasle, ikertzaile, artista eta profesionalentzat: Graduondoko 413 beka, doktoregoko 131 beka eta Brasilgo irakasleak mugitzeko 20 beka.\nGraduondoko beken kasuan, Carolina Fundazioaren web orriaren bidez eskatzen dira. Bertan, eskatzaileen prestakuntzari buruzko datu guztiak, esperientzia profesionala eta, beharrezkoa izanez gero, argitalpenak eta proiektua aurkezten dira.\nDoktorego-bekak Carolina Fundazioarekin lotutako Latinoamerikako unibertsitateetako irakasleei zuzenduta daude, edo ikastetxe horietako irakasleek doktoratu ondoko prestakuntza osatzeko (doktoratu ondoko egonaldi laburren bekak).\nBrasilgo irakasleen mugikortasun iraunkorreko bekei dagokienez, helburua da “Brasil eta Espainiaren arteko lankidetza kultural eta zientifikoa sustatzea”. Hala, ikerketa-erakundeetako unibertsitateetako eta ikertzaileetako irakasleak trukatu nahi dira, hilabete batetik hiru hilabetera bitarteko egonaldietan. Brasildar irakasleek egonaldi laburra egin ahal izango dute Espainian, eta Espainiako unibertsitateetako irakasleek errepikatu ahal izango dute esperientzia Brasilgo unibertsitate edo ikerketa-zentro batean.\natzerriko ikasketak egin bekak ikasleak sekundario unibertsitate


Luzaroago bizitzeak, gaixotasunen kronikotasunak eta sedentarismoak areagotu egiten dute eta egingo dute egungo eta etorkizuneko osasun zerbitzuen eskaera. Hori dela eta, Fisioterapiako Graduak jarduteko arlo eta ildo berriak landu behar ditu, errehabilitazioko funtzio (batzuetan) bakarretik harantzago. Sendotu eta lehenetsi egin beharko ditu gaixotasunen prebentzioa eta osasuna zaintzea, mantentzea eta sustatzea.\nDeustuko Unibertsitateak gradu hau eskaintzen du era berritzailean eta eraginkorrean prestatzeko pertsonen osasuna zaindu, suspertu eta areagotu nahi duten guztiak, eguneroko bizi baldintzak hobetzeko.\nAsko dira graduak barruan hartzen dituen jakintza arloak: osasuna sustatzea; errehabilitazioa; jarduera fisikoa; funtzionaltasuna; gaixotasun kronikoak, kardiobaskularrak, arnas-aparatukoak, neurologikoak, traumatologikoak, pediatrikoak, uro-ginekologikoak; kirol arloko gaixotasunak; osasun mentala; osasun komunitarioa, etab.\nFisioterapiako Graduak lehenetsi egiten du ikerketa, ebidentzian oinarritutako Fisioterapian aurrerapausoak ematen jarraitzeko, osasun arretan eraginkorra eta efizientea izateko funtsezko tresna gisa.\nBestalde, lanbidearen izaera praktikoa dela eta, uste dugu unibertsitateko prestakuntzak ere praktikoa eta esperientzian oinarritua izan behar duela. Horregatik, metodologia berritzaile eta esperientzian oinarrituen aldeko apustua egiten dugu, simulazioaren eta laborategiko praktiken alde, alegia, gaitasunak askoz era naturalagoan garatzeko eta bateratzeko modua ematen dutelako. Gainera, tituluaren egiturak proposatzen du praktika klinikoak 2. mailatik aurrera egitea.\nFisioterapian era autonomoan eta ekintzaile izanik aritzen, prebentzioa goiburu hartuta eta osasuna zainduz eta sustatuz.\nFisioterapiak barruan hartzen dituen osasun arazoak deskribatzen, identifikatzen eta ebaluatzen.\nFisioterapiako teknika eta bitarteko manualak eta ekipamenduak, metodoak eta prozedurak ongi erabiltzen, pertsonak bizkortzeko, sendatzeko, suspertzeko eta osasuntsu mantentzeko.\nTrebetasun komunikatiboak eta entzutekoak garatzen, arreta egokia bermatzeko.\nPertsonen osasunari prozesu terapeutikoan eragiten dioten inguruabar sozial, ekonomiko, fisiko, biologiko, ingurumenekoak etab. kontuan hartzen.\nOsasunerako hezkuntzan eta jarduera fisikoa eta beste ohitura osasungarri batzuk sustatzen dituzten esku hartze terapeutikoen diseinuan gai izaten.\nPazientea prozesu terapeutikoan orientatzen, etengabeko ebaluazioaren eta berrinterpretazioaren bidez, aplikatu beharreko metodo eta prozedurarik egokienen inguruan erabakitzeko.\nFisioterapiako ikerketa ahalik eta gehien sustatzen, ebidentzia zientifikoan oinarritutako jarduera profesionalak bultzatzeko.\nLanbideko alderdi zientifiko, kliniko, etiko eta bestelakoen inguruan kritikoki hausnartzen.\n...Osasuna zaindu, bizkortu, hobetu, sustatu eta babesteko interesa baduzu, bizi baldintzak, bizi kalitatea, funtzionaltasuna eta gaitasunak hobetzeko, gradua hau zuretzat bereziki diseinatuta dago.\nIkasleok aukera hauek izango dituzue:\nGaztelaniazko taldea: Ikasketa guztiak gaztelaniaz egingo dituzte.\nEuskarazko taldea: euskaraz egingo dituzte irakasgairik gehienak, Eusko Jaurlaritzak C1 hizkuntza maila aitortzeko adina kreditu*.\nNahi dutenek, ingelesez ere matrikulatu ahal izango dituzte irakasgaiak.\n* EHAA - 47/2012 dekretua


Seme bakarreko politikaren amaiera Txinan - - Goiena.eus\nSeme bakarreko politikaren amaiera Txinan\nIgor Oiarbide 2015-11-07 00:00\nTxinak amaiera jarri berri dio azken hiru hamarkadetan bere piramide demografikoa definitu duen neurriari –nahiz eta azken urteetan, extraofizialki, lasaitasuna zegoen politika honen inguruan–.\n70eko hamarkadaren amaieran, zehazki 1979an, biztanleriaren hazkundea bat ez zetorrenez hazkunde ekonomikoarekin, Gobernuak seme bakarraren politika indarrean jartzea erabaki zuen. Neurri honek ez zion biztanleriaren %100ari eragin, baizik eta gehiengoa zen Han etniari. Lehenengo ondorengoa mutila ez bazen, gutxiengo batzuk bigarren seme-alaba bat izan zezaketen.\nPolitika honen ondorioz, jaiotze tasaren txikitze iraunkorra gertatu da, eta populazioaren batez besteko zahartzea. Aldiz, bere populazio osoa ez da gutxitu, jaiotza eta heriotza kurbak parekatu direlako. Nazio Batuen arabera, 2030ean bere populazio tasa altuena 1.415 milioi biztanlera iritsiko da, ezinbesteko beherakada hasiz eta 1.000 milioi biztanleko aurreikuspenarekin 2100 urterako.\nPolitika honen ondorioek, besteak beste, eragin zuzena dute geldotze ekonomiko handiago batean, baita inflexio puntu batera iristean biztanleriaren gehiengo okupatuari dagokionez. Seme bakarraren politikaren amaiera, hurrengo bosturtekoan, hiriak aurre egin beharko dion zenbaki eta erronka konplexuen artean kokatzen da.


Dixieland - Wikipedia, entziklopedia askea.\nArtikulu hau dixieland musika generoari buruzkoa da; beste esanahietarako, ikus «Dixie».\nOriginal Dixieland Jass Band 1918an.\nDixieland jazz-hot edo jazz tradizionalaren estilo bat da. Musika mota hau 1910. hamarkadan zabaldu zen eta metalezko musika tresnen erabilera eta inprobizazioa dira haren ezaugarri nagusiak.\nAmeriketako Estatu Batuetako hegoaldeko estatuei Dixie esaten zaie; "land" bestetik "lurra" da. Dixie kontzeptuak lurralde horien kontrola Frantziaren eskuetan zegoen garaietatik dator. Louisianan egindako garaiko bileteek, "ten" ordez, "dix" hitza zeramaten, "hamar" euskaraz. Hortik "Dix land" ideia sortu zen; hortik "Dixie Land" eta, azkenik, Dixieland sortu zen. Geografikoki estatu hauek hartzen ditu: Hego Carolina, Mississippi, Florida, Alabama, Georgia, Louisiana, Texas, Virginia, Arkansas, Ipar Carolina, Tennessee eta Maryland\nDixieland jazzaren lehen estiloetako bat da, Storyvilleko musikariek asmatu zuten, New Orleans-en. Izena Dixie izeneko Estatu Batuetako hegoaldeko eskualdearen erreferentzia da. Txarangak, frantses kuadrillak, ragtime, blues eta inprobisazio kolektiboa eta polifonikoa uztartzen ditu. Orkestra baten tamaina finkatuta ez badago, "lehen lerroa" (edo korneta), tronboia eta klarinetea eta "erritmo atala" (atal erritmikoa) osatzen dute gutxienez tresna hauetako bi: banjo, kontrabaxua edo tuba, pianoa eta perkusioa (bateria, garbigailua, etab.).\nDixieland terminoa Original Dixieland Jass Band izen bereko taldearen diskoaren milioi bat ale saldu ondoren zabaldu zen 1917an. Geroztik musika mota etengabe zabaldu zen. Louis Armstrongen All-Stars Dixielandekin identifikatutako orkestra zen, nahiz eta Armstrongen eragina jazz arlo guztietan eman.\nHauek izan daitezke batzuk:\nDixielanden hiru musika tresna gailentzen dira: tuba, korneta eta piano.\nErritmoa eta oinarri harmonikoa beste hauen gainean antolatzen dira: bateria, baxu elektrikoa, klarinete eta tronboi; batzutan ere hauek, bakarko une inprobisatuetan, paper protagonista hartzen dute.\nBanjo ere ager daiteke.\nMusika tresnekin jotzeko teknika bereziak garatu zituzten, esaterako tailgate estiloa tronboiarekin.\nSarritan, kalean jotzeko musika da, batzutan ere desfilatzeko. Kasu horietan, pianoa, kontrabaxua eta bateria tubarekin eta perkusio musika tresnekin (kaxa, txindatak) ordezkatzen dira.\nDixieland musikari zuriek jotzen zuten, "New Orleans" estiloa imitatuz; azken hori musikari beltzek jotzen zuten batez ere.\n↑ Encyclopædia Universalis, "Dixieland". \nDixieland New Orleansen kaleetan.\n(Gaztelaniaz):Zer da dixieland?\nOrriaren azken aldaketa: 22 ekaina 2021, 16:34.


Sasoian sasoiko lorak • ZUZEU\nSasoian sasoiko lorak\nAne Koskorrotza Madarieta\nSasoian sasoiko lorak –\n« – … desastre totala eta despistaua naiz, bai, onartzen dut. Baina… flipauta nago egin didanarekin. ¿Qué me dices?.\nBa bai, ha ido demasiado lejos. ¡Qué cabrón!Baina emango diozu buelta, lasai, no es nada del otro mundo.\nBai, arrazoi duzu. Sin más».\nNola deitu diezaiokegu irakurritako elkarrizketatxo honi? Euskañol? Ba, beharbada bai, ezta? Berrogeita bat hitz ditu elkarrizketak eta hogeita bat gaztelaniaz dira. Gutxigatik, baina euskarari gailendu zaio gaztelania beste behin ere; gaztelania menperatzaileak euskara “ahula” kutsatu du elkarrizketatxo honetan. Beste tanta bat, kalterako.\nHorrelako perlak gazteen artean entzuten dira; bihotzean zartada eragiten duten perlak. Zartadaz zartada, ordea, onartu beharra daukagu, hori dela gazte hizkeraren errealitatea. Euskararekin bizi dugun afera ez da berria. Lehen, kantitatea zen euskara aurrera ateratzeko ahaleginetan zebiltzanen ardura. Orain, aldiz, kalitatea da. Gaur egun bederen, gazte hizkeraren fenomeno honetan euskararen kalitatea da ernegatu eragiten diguna. Gazteek euskara gero eta okerrago erabiltzen dutela diogu, are gehiago, mandeuli gogaikarriak bezala, pentsamendu hori gainetik kendu ezinean gabiltzala esango nuke. Ez naiz orokortzearen zale, baina bai, honek badauka egiatik zerbait. Gizartearen izaerak dakartzan albo-kalteak direla esan genezake. Gizartea aldatu egiten da eta berarekin hizkuntza-joerak. Sinplea da. Hortaz, sasoian sasoiko lorak. Uler dezagun zein den gaur egungo gazteei egokitu zaien errealitate soziolinguistikoa, azter dezagun, eta bila ditzagun tresnak euskarari laguntzeko, ez ordea, kaltetzeko.\nTeknologia berrien garaian bizi gara, eta honi heldu behar diogu zalantzarik gabe, ez baldin badugu nahi jokoz kanpo geratu. Pertsonen arteko harremanetan eragin zuzena izan du aro berri honek. Elkar komunikatzeko harremanak askotarikoak dira, eta bistakoa da gure gazteek ere, hizkera mota ugari darabiltzatela. Darabiltzate, bai, hori da hain zuzen ere egin behar dutena eta, erabili. Euskararen ezagutza badaukate eta orain erabilera da erronka berria, euskaraz bizi ahal izateko bidean eta euskararen normalizazio bidean. Baina, hona hemen beste mandeuli bat: Nola egin gazteek euskara erabil dezaten? Euskara gazteen merkatura zabalduz eta euskara kontsumitzera animatuz, esate baterako. Beren gustoko liburuak, filmak, musika… Beren mundua euskaraz; hori da daukagun erronka.\nLaburbilduz, “euskararen kalitate eskasaz” erreparurik gabe hitz egin beharrean, jabetu gaitezen euskararen errealitateaz eta hel diezaiogun eskutik, euskara osasuntsu batera iristeko. Iritsiko gara?\nBatek daki, baina egin ezean ez dugu jakingo. Beraz, hona hemen hasierako elkarrizketarako iradokizunak:\n« – … desastre totala eta despistaua naiz, bai, onartzen dut. Baina… flipauta nago egin didanarekin. ¿Qué me dices? > Zer di(ñ)ostazu?/Ze esatek/n?\nBa bai, ha ido demasiado lejos > gehiei egin du. ¡Qué cabrón!> Kabroi halakua! Baina emango diozu buelta, lasai, no es nada del otro mundo > ezta hauntzaren gauerdiko eztula.\nBai, arrazoi duzu. Sin más. >Beste barik.».\nAtsotitz edo esamoldeak behar ditugu adierazi nahi duguna modu mamitsuagoan adierazteko. Hona hemen sarean kontsultatzeko eskura ditugun esteka batzuk:\nNola sor dezakegu jerga edo lagunarteko hizkera bizia?\nGazteek erreferenteak behar dituzte. Askotan beren adineko lagunak izaten dira, lider modura aritzen direnak, hizkera ohiturak ezartzen dituztenak. Baina askotan erreferente horiek kontsumitzen duten ikusentzunezko materialean oinarritzen da. “Kaleko jerga batua” eraiki behar da. Euskalkietatik elikatua, baina lurralde zehatz bati erabat lotu gabe, euskal gazteria osorako baliagarria izan behar duena. Kalitate aldetik ez da izango perfektua. Kontua da, kalitate galera hori erdaren kutsadura eta makurtasunaren ondorio ez izatea. Jergak sortzean, ezarritako arauak apurtzen dira. Normalean gazteak dira jergaren sortzaile oparoenak.\nTxo, gudari, txapeldun, mote(i)l… bezalakoei bidea egin behar zaie. Laburdurak (“Ze esatek?”, “gehio”, “eongo ga!”…), abiadura eta hitz berri kitzikagarriak (“palabro”) onartu behar dira. Ikusentzunezko materialean pantailan idatzita agertu behar dira, laguntza moduan.\nAgian tematika zabaldu behar da, hizkera trakets baina euskal senazkoa ahalbidetuz.\nZein eduki dugu euskaraz eskuragarri, gazte edo umeentzat zuzendua?\nGaztezulo: 16-30 urteko gazteentzat egokia izan daiteke.\nGaztea(irratia): gazteen artean jarraitua bada ere, euskalkiak tartekatzen ditu, baina oro har, batu-formalaz baliatzen da.\nETB3: pertsonaia eta saio ugari daude. Gehienak itzulitako edukiak dira, baina kalitateari ondo eusten diote. Doraemon Katu Komiskoa, 3txulo, Dimitri, 3zpa4, Yoko… saio ezagunenak dira. Nerabezarora arte baliagarriak dira. Nerabezarorako Go!azen-ek arrakasta handiena lortu du, baina hizkera pixka bat “ñoño” izaten da batzuetan, ikastola askotan egiten denaren islada.\n14 urtetik aurrerakoetan eskasia dago. Hor dago hutsunerik nabariena, nerabezarora bideratutakoan.\nGamerauntsia: bideojoko zaleentzako webgunea. Batez ere mutilak, 16-30 urte bitartekoak.\nYoutubeko kanalak:Iban Garcia (despertaVlogs), Euskal Youtuberren artean ezagunena. Azpeitiako euskalkian aritzen da, hizkera naturala transmitituz.\nGazteok material gehiago behar dugu eta duguna gehiago hedatu. Baina hizkera formaletik urrun, tematika ezberdin lantzen duena, beren intereseko gaiak jorratzen dituena.\nAhozkotasuna 12-17 urteko nerabeei lantzen lagundu behar dugu, irakasle, hezitzaile eta erakundeak. Gu geu eredu izan behar dugu, utzikeria alde batera utziz. Espresio “guay”ak aurkitu eta sortu behar ditugu, eurei askatasuna emanez, sinesgarri eta onargarriak izan behar direnak.\nKaixomaitia.eus-en blogan 2019ko irakurrienen zerrenda\nEuskal zinemagintzaren mendea


Errefusa jasotzeko ontziak jartzen hasi da Mankomunitatea — Berbia\nErrefusa jasotzeko ontziak jartzen hasi da Mankomunitatea\nCOVID 19aren proban positibo eman dutenen hondakin guztiak errefusaren edukiontzietara bota behar dira, poltsa itxietan\nDebagoienako mankomunitateak ez ohiko neurriak hartu ditu osasun alerta egoerari aurre egiteko. Hondakinen bereizketa eta jasotze zerbitzuak bere horretan jarraituko du baina errefusa jasotzeko hainbat edukiontzi jartzen hasi dira. Herritar guztiek izango dute errefusa edukiontziak egunero erabiltzeko aukera.\nCOVID 19aren proban positibo eman duten edo berrogeialdian dauden herritarrei zuzenduta jarri dira bereziki errefusa edukiontziak. Izan ere, hauek ez baitute hondakin bereizketarik egingo eta hondakin guztiak errefusaren edukiontzietara bota behar dituzte itxitako plastikozko poltsetan. Halaxe adierazten da etxe atarietan jarri diren karteletan.\nGoizean hasi dira Mankomunitateko langileak errefusa edukiontziak herrian zehar jartzen.\nTraste zaharren asteroko zerbitzua, ehunki eta berrerabilgarriak jasotzeko zerbitzua eta herririk herri darabilen Garbigune ibiltaria bertan behera utzi zituen Mankomunitateak asteazkenean. Urrutxuko garbigunea zabalik dago baina gremioentzat soilik, hau da, gremioen hondakinak soilik onartzen direla.


Pasahitz barneratuak Yokogawa-ren STARDOM kontrolatzaileetan | BCSC - Zibersegurtasun Euskal Zentroa\nPasahitz barneratuak Yokogawa-ren STARDOM kontrolatzaileetan\nArgitalpen data: 2018/05/21\nFCJ, R4.02 bertsioa edo lehenagokoak.\nFCN-100, R4.02 bertsioa edo lehenagokoak.\nFCN-RTU, R4.02 bertsioa edo lehenagokoak.\nFCN-500, R4.02 bertsioa edo lehenagokoak.\nYokogawak STARDOM kontrolatzaileek daukaten pasahitz barneratuen ahultasun baten berri eman du. Erasotzaile batek sistemaren komandoak exekuta litzake.\nAhultasun hau konpontzeko Yokowagak R4.10 bertsiora edo berriago batera eguneratzea aholkatzen du.\nKaltetutako produktuek barneratuta dauzkate erabiltzailea eta pasahitza. Arriskua dago barneratutako kontuarekin erasotzaile batek kontrolatzailean saioa hasi eta sistemaren komandoak exekuta ditzan.


Liburutegi sarea | Liburutegiak Topaleku\nKategoriaren artxiboa: Liburutegi sarea\nEuskadiko Irakurketa Publikoko Sarearen infografia\nHonako infografia baliagarria izan dakioke erantzunkizun instituzionala duen edozein pertsonari Euskadiko Irakurketa Publikoko Sarearen balioa eta garrantzia azaltzeko, aipatu sarearen funtzionamenduan edo jarraipenean eragina izan dezaketen erabakiak hartzeko. Adibidez, edozein udaleko kulturako teknikari batek, legealdia hasi berri duen kulturako zinegotzi baten aurrean erabili dezake sarearen garrantzia defendatzeko asmoz.\nHelburu nagusia zera da: Euskadiko Irakurketa Publikoko Sarearen balioa erakustea kultura azpiegitura bakar eta integratu gisa, hori beharrezkoa eta baliotsua baita gizarte baten garapen ekonomiko, sozial eta kulturalarentzako. Era berean, ezagutaraztea ere, Euskadiko Irakurketa Publikoko Saretik eskaintzen diren baliabideak, zerbitzuak eta jarduerak.\nKategoria Liburutegi sarea 18/06/2019 egilea Liburutegiak.\nAdi egon: Absysnet bertsioaren aldaketa\nDatorren martxoaren 6an Absysnet-en bertsioa 2.2ra aldatuko dela jakinarazten dizuegu. Migrazio hau asteazkenean goizeko 8etatik 3ak arte egingo da eta, Liburutegi Zerbitzuak abisua eman arte, ezin izango da inolako lanik egin liburutegi-kudeaketarako programan.\neLiburutegia ere zebitzutik kanpo egongo da\nLanpostu profesionala Windows 7 edo goragokoa izanbehar dira\nNabigatzailea Explorer 10 edo goragokoa izan behar du\nOharra: AbsysNETek ez dio euskarririk ematen Windows XP edo Windows Vista eta Explorer 8 bertsioei.\nKategoria Liburutegi sarea 27/02/2019 egilea Liburutegiak.\nIgnacio Aldecoa Kultura Etxea, laster, Euskadiko liburutegien sarean\nUztailaren 8an, Ignacio Aldecoa Kultura Gizartearen katalogoaren migrazioa egingo da. Beraz, Liburutegi zerbitzutik jakinarazten dizuegu aldaketa horren ondorioz, Absysnet eta eLiburutegia ezin izango direla erabili uztailaren 6tik 8ra bitartean (biak barne). Egun horietan, EIPSeko liburutegietan ezin izango da mailegurik, berriztatzerik edo katalogaziorik egin.\nKategoria Liburutegi sarea, etiketak Liburutegi sarea, 20/06/2018 egilea Liburutegiak.\n“Liburutegiak, 2017”: urteko aldizkaria\nLiburutegi zerbitzuak urtero argitaratzen duen “Liburutegiak” aldizkaria aurkezten dizuegu, 2017ko ekitaldiei buruzko informazioarekin.\neLiburutegia 2017 estatistikak\nMaileguak hileko ehunekoetan 1.000 biztanleko\nMaileguak 1.000 biztanleko Erkidegoka\nMaileguak Autonomia Erkidegoko (1.000 biztanleko)\nErkidegoka eskaintzen diren izenburuak\nMaileguak liburutegi bakoitzeko\nMaileguak 1.000 biztanleko\nMailegu handiena dute udalerrietako maileguak 1.000 biztanleko\nErabiltzaile berriak hilabetez hilabete\nLiburutegietako erabiltzaile diren biztanleak ehunekoetan (papera/digitala)\n12 izenburu mailegatuenak\n12 izenburu mailegatuenak euskaraz\nErrealitateak islatzen dituzten ipuinak (Ermua)\n50 urte ez direlako alperrik pasatzen! Zorionak! (Legazpi)\nLiburutegi proaktiboa (Errenteria)\nKategoria Liburutegi sarea, etiketak Jardunbide egokiak, 10/05/2018 egilea Liburutegiak.\nOngi etorri Santurtziko liburutegiak\nLiburutegi zerbitzutik ongietorria ematea nahi diegu Santurtziko Udal Liburutegiko Sareari.\nGaurtik aurrera, irudian ikusten duzuen bezala, Euskadiko Irakurketa Publikoko Sareko lineako katalogotik liburutegi hauen informazio bibliografikoa ere eskuragarri egongo da.\nEskerrak eman nahi dizkiegu proiektu hau garatzeko azken hilabete hauetan lan egin duten pertsona guztiei. Horri esker ere txartel bakarrerako aurrerapausoa eman da, eta informazioa eta liburutegietako zerbitzuak eskuragarriago daude EAEko herritarrentzat.\nBa al zenekiten liburutegi sarean 800 lankidetik gora ari garela lanean?\nKategoria Liburutegi sarea 22/01/2018 egilea Liburutegiak.\nSanturtziko udal liburutegiak Euskadiko Irakurketa Publikoko Sarearen katalogoan sartuko dira\nEIPSeko liburutegi eta erabiltzaile guztiei jakinarazten die urtarrilaren 21ean Santzurtiko liburutegiak gestiorako sistema informatiko berrira aldatuko direla, Eusko Jaurlaritzako Irakurketa Publikoko Sarean sartuko direlako.\nBeraz, Liburutegi zerbitzutik jakinarazten dizuegu aldaketa horren ondorioz, Absysnet eta eLiburutegia ezin izango direla erabili urtarrilaren 19tik 21era bitartean (biak barne). Egun horietan, EIPSeko liburutegietan ezin izango da mailegurik, berriztatzerik edo katalogaziorik egin.\nKategoria Liburutegi sarea 16/01/2018 egilea Liburutegiak.\n“Liburutegiak”, urteko aldizkaria\nLiburutegi Zerbitzuak urtero argitaratzen duen aldizkaria aurkezten dizuegu, 2016ko ekitaldiei buruzko informazioarekin: “Liburutegiak”\nEuskadiko liburutegi digitala\nEstatatiska eLiburutegia 2016\nZerbitzuaren urteko bilakaera\neBiblio eta eLiburutegiaren maileguak hilabetez hilabete\nMaileguak Autonomia erkidegoko (1000 biztanleko)\nDigitalean irakurtzeko ohitura erkidegoen artean\nKatalogoaren aniztasuna – Irakurtzeko kidetasun anitzak\nMailegurako lizentzia erabilgarriak\nMailegu digital kopuru handiena duten Euskadiko Liburutegiak\neLiburutegian mailegu gehien egiten diren egunak\neLiburutegiara sartzeko orduak\n12 izenburu mailegatuenak eLiburutegian\nKatalogoaren erosketa politika\nEibarko liburutegiko IEA\nTodavía la calma aguarda al relámpago\nKategoria Liburutegi sarea, etiketak Jardunbide egokiak, 01/06/2017 egilea Liburutegiak.\nEIPS-eko liburutegien direktorioa\nDirektorioan Euskadiko Irakurketa Publikoko Sareko liburutegien zerrenda aurkituko duzu. Horrekin batera, kokapena, eskaintzen dituzten zerbitzuak, ordutegiak, etab. jasotzen dira. Kalitatea eta eguneratzea oso garrantzitsuak dira liburutegi publikoak erabiltzen dituzten pertsonentzat. Horregatik, profesionalei eskertuko genizueke zuen liburutegiaren fitxa gainbegiratzea eta beharrezkoak deritzozuen datuak bidaltzea (argazkia, ordutegia, posta elektronikoa, eskaintzen diren zerbitzuen deskribapena etab.\nHalaber, gogorarazten dizuegu informazio hori ere erabiltzen dela Arartekoaren irisgarritasun maparako eta “Liburutegiak” app-aren liburutegi maparako. Gainera, informazioa open datan eskaintzen da.\nKategoria Liburutegi sarea, etiketak Ikusgarritasuna, 13/06/2016 egilea Liburutegiak.\nIrakurketa mapa (1)\nLiburutegi sarea (8)\nGomendioak Ikusgarritasuna Ikusgarritasuna Jardunbide egokiak Katalogazioa Liburutegi sarea Mugikortasuna Online mailegua Planikikazioa


UEMAk Iñaki Arregi ikerketa bekaren bigarren deialdia zabaldu du – KULTUR SHAREA\nUdalerri euskaldunak garatzeko moduak ikertzea eta lantzea da deialdi honen xedea. Egitasmoak aurkezteko epea maiatzaren 28ra arte egongo da zabalik.\nUEMAk, Euskalgintzaren Kontseiluaren, UEUren eta Gipuzkoako Foru Aldundiaren laguntzarekin, Iñaki Arregi ikerketa bekaren bigarren deialdia zabaldu du. 2019an sortu zen beka honek udalerri euskaldunen garapena aztertzea, ikerketa sustatzea eta euskal soziolingustikaren inguruko ezagutza areagotzea du helburu.\nLau erakundeen artean antolatutako Lurraldea eta Hizkuntza. Arnasguneen garapen jasangarrirantz jardunaldietan ondorioztatu izan den bezala, udalerri euskaldunak garatzea da arnasguneak mantentzeko modurik eraginkorrena. Arrazoi sozioekonomikoak, soziokulturalak eta sozioekologikoak, egon daitezke, arnasguneen garapen jasangarria bermatzeko oinarrian; hain zuzen, esparru horiek aztergai eta abiapuntu hartuta, udalerri euskaldunak garatzeko moduak ikertzea eta lantzea da deialdi honen xedea. Horren adibide, lehen urtean Joseba Garmendiaren Tokiko garapen ekonomikorako estrategiak eraikitzeko marko kontzeptuala, arkitektura eta metodologia eta Enara Eizagirre, Edurne Urrestarazu eta Ekhi Zubiriaren Migrazio erdalduna herri euskaldunetan: euskararen inguruko bizipenak eta iritziak ikerketa lanak izan ziren sarituak. Biak ala biak UEMAren webgunean daude irakurgai.\nBigarren deialdi honen xehetasunei dagokionez, 6.000 euroko bi lan sarituko dira. Norbanakoek zein ikerketa egiteko sortutako lantaldeek aurkeztu ahal izango dituzte proposamenak, eta kasu guztietan lehen laginak maiatzaren 28rako aurkeztu beharko dira. Epaimahaiak ekainaren 30ean jakinaraziko du diruz lagunduko diren ikerlanak zeintzuk izango diren, eta data horretatik abiatuta, hamar hilabeteko epea izango dute saridunek lehen proposamena garatzeko eta ikerlanak aurkezteko. Deialdiaren xehetasun guztiak UEMAren webgunean daude.\nZortzi film laburrez osotuta egongo da aurtengo Laburbira zirkuitua


Jaurlaritzak izurriaren aurkako bere «bide orriari» eutsiko dio | Gizartea | Berria\nJaurlaritzak izurriaren aurkako bere «bide orriari» eutsiko dio\nUrkulluk jakinarazi du ez dituela beteko Lurralde Arteko Osasun Kontseiluaren neurriak, uste baitu eskumenak «urratzen» dituztela. Espainiako Gobernuak ohartarazi du erabakiak «lotesleak» direla\nIñigo Urkullu Eusko Jaurlaritzako lehendakaria, atzo, Eusko Legebiltzarreko atarian, komunikabideei adierazpenak ematen. DAVID AGUILAR / EFE Tamaina handiagoan ikusi\nIzurriaren kudeaketak askotan jarri izan ditu aurrez aurre Eusko Jaurlaritza eta Espainiako Gobernua, eta Iñigo Urkullu lehendakaria usu agertu da kexu Madrilek hartutako erabaki eta neurriekin. Atzo, desadostasun horien atal berri bat izan zen. Arrazoia: herenegun Espainiako Osasun Sistemako Lurralde Arteko Kontseiluak gaueko aisialdiari lotuta hartutako neurrien aurka Jaurlaritzak agertutako jarrera. Urkulluren gobernuak ez zuen parte hartu batzarrean, iritzita Jaurlaritzaren eskumenak urratzen zituela, eta han hartutako neurriek talka egiten zutela Labik hartutakoekin. Jaurlaritzaren jarrera berretsi zuen atzo Urkulluk, tinko: «Ez genuen parte hartu, eta ez genuen bozkatu, gure eskuduntzak zapuztu egiten direlako». Besteak beste, 150eko intzidentzia tasa gainditzen duten erkidegoetan tabernak barrutik ixtera behartuko lituzke Espainiako Gobernuko Osasun ministerioak erkidegoetako osasun agintariekin hartutako erabakiak, baina lehendakariak atzo azpimarratu zuen Jaurlaritzak Bizi Berri III Planean jasota dauden neurriei eusteko asmoa daukala, hori delako bere «bide orria». Bestela esanda, Jaurlaritzak ez du beteko Madrilen erabakitakoa.\nLehendakariak kritikatu zuen Espainiako Gobernuak neurriak «elkarrizketarik eta adostasunik» gabe «inposatu» nahi dituela, eta «harrituta» agertu zen jokabide horrekin. Pedro Sanchezek zuzentzen duen gobernuari aurpegiratu zion izurriaren kudeaketan «noraezean» ibiltzea, eta eskatu zion «ordena apur bat» jartzeko irizpideetan eta «errespetatzeko» erkidegoen eskumenak.\nPSE-EE gobernuko bazkideak babestu egin zuen Urkulluren jarrera. Ohar bidez, esan zuen Espainiako Gobernuak ulertu behar duela erkidego bakoitzak bere berezitasunak dituela, eta Espainiako Gobernuari eskatu zion errespetatzeko erkidego bakoitzaren «kasuistika» eta neurriak hartzeko dituzten mekanismoak. Pandemiaren hilabete hauetan guztietan, Eusko Jaurlaritzak modu «arduratsuan» eta «zorrotz» jokatu duela gogorarazi zuen PSEk, eta gaineratu zuen badagoela modua Espainiako Gobernuaren planteamendua eta eskumenen errespetua uztartzeko. Miren Gorrotxategi Elkarrekin Podemos-IUko bozeramaileak, berriz, esan zuen erkidegoen esku utzi behar direla erabakiak, alarma egoera bertan behera dagoelako.\nNafarroako Gobernuak bat egin zuen herenegun Lurralde Arteko Osasun Kontseiluak hartutako erabakiarekin, baina beste erkidego batzuetako gobernuek iragarri dute ez dutela erabakia betetzeko asmorik. Espainiako Gobernutik, ordea, Carmen Calvo presidenteordeak eta Miquel Iceta Lurralde Politikako ministroak garbi utzi dute «loteslea» dela erabakia, alegia, erkidego denek bete beharrekoa. «Ez da inposaketa bat, pandemiari aurre egiteko ahalik eta babes zabalenarekin onartutako irizpidea baizik», nabarmendu zuen Icetak atzo.\nErkidegoren batek neurriak aplikatzeari uko eginez gero gobernuak epaitegietara joko ote duen galdetuta, Carolina Darias Osasun ministroak adierazi zuen espero dutela «egoera horretara iritsi beharrik ez izatea», eta beste era batera bideratzea auzia.\nUxue Rey Gorraiz Oihana Teyseyre Koskarat


Mendebaldeko kostaldea: Itsasoari lotutako kultura\nItzuli | Ibilbidearen fitxa | Ibilbidea: Itziar, Mutriku, Deba, Zumaia\nKareharrizko ingurune menditsutik abiatuta, historiaurrean jatorria duten Itziar eta Deba herrietatik marinelen Mutriku eta Zumaia herrietara iritsiko gara.\nEnklabe estrategikoa, aberastasun historiko handikoa, hirigune hauetako fundatzaileek babesteko izan zuten interesa argi geratzen da.\nLeize natural askoko paisai ederrean kokatuta dago Deba. Leizerik esanguratsuenetan zehar egindako ibilaldian lerro eta pintura polikromatuak topatuko ditugu, nazioartean ospe handikoak diren historiaurreko aurkikuntzak, Ekaingo leizekoak.\nDeba ibaia zeharkatzen duen zubiaren bidez Mutrikura helduko gara, Gipuzkoako mendebaldeko kostaldeko azken herrira. Bertako portuan garai batean baleak arrantzatzen zirenez, eta kortsarioen menpean ere izan zenez, herriko aberastasunaren oinarri izan zen eta interes artistiko handiko hazkundea eragin zuen. Interes honen arrastoak nabari dira Jasokundeko Andre Mariaren Eliza, Berriatua Dorrea eta Churruca Almirantearen Etxea, besteak beste; itsasoko batailekin amesteko egokiak, Trafalgarkoarekin esaterako.\nZumaiako kaleetako zalapartak eta plazetako bizitasunak, eta dorretxeak eta geroagoko forjaketa landuaz apaindutako jauregi handiak fabrika arduratsuaren ondorio diren tenpluekin lehiatzen dira, itsasotik heldutako botere ekonomiko eta sozialaren isla.\nHondartza zabalak udaldietako atseden-leku tradizionalak dira.\nItziarrera nola heldu\nN-240, A-627, GI-627, N-1, E70-A8, N-634\nA-15, E-80/N-1, E-70/A-8, N-634\nItziarren nabigatzaileen eta marinelen zaindari den Andre Mariaren eliza dago.\nEraikinak (XV. mendea) jatorri gotikoa du, oinplano laukizuzena eta nabe bakarra, gurutze-ganga sinple batez estalia. Barruan Itziarko Andre Mariaren irudia eta Andres de Araozen erretaula platereskoa daude.\nHiribildu hau Gipuzkoako lehengoetakoa da. 1209an eman zitzaizkion lehendik Donostiari emandako foruak. Hirigintza-egituraren zati handi bat aldatu duten sute eta hondamen handiak jasan ditu. Sortu zenetik marinel-joera izan du, portuaren garrantziagatik eta egoera onagatik. Hiriguneak Erdi Aroko ohiko trazadura du eta kaiei eta portura daramaten kaleei lotutako hirigintza-antolamendua du. Hirigune historikoak lehen zuen lursail-banaketa gotikoaren zati bat gordetzen du eta CVI., XVII. eta XVIII. mendeetako interes handiko etxeak eta jauregiak biltzen dira bertan.\nBereziki aipatzekoa da Jasokundeko Andre Maria parrokia-eliza, Silvestre Pérez arkitektoaren lan neoklasikoa. Tenplua hirigune historikoan dago eta Udaletxeko plazako plataforma laukizuzenaren gainean eraikia da. Oinplanoa laukizuzena du, gurutze grekoaren formarekin. Bolumenen soiltasuna eta argitasuna nabarmentzen dira, ez du batere dekoraziorik eta erdiko gorputzak oktogono forma dauka. Kaperan Jesukristo gurutzatuaren koadro bat dago, ustez Zurbaran maisuarena.\nAntzinako eliza XVI. mendean berreraiki zuten. 1790ean, aurri egoeran zegoela, berori eraitsi eta berri bat eraikitzea erabaki zuten.\nZabiel jauregia XVII. mendekoa da, barrokoa, oinplano laukizuzenekoa, eta fatxada nagusia hareharrizko harlanduz egina da.\nGaldona etxea 1689an Mutrikuko prokuradore batzarkide eta 1687an alkate izandako Joan Galdona y Muñozek eraiki zuen. Etxe hau udaletxearen aurrean dago kokatuta, oinplano laukizuzenekoa da eta hormarrizko aparailuz eginda dago, harlanduzkoa den fatxada nagusian izan ezik. Hiru goi-oin eta lau isurialdeko estalkia ditu.\nJasokundeko Andre Maria\nDebako hiribildua, jatorrian, itsasotik aldenduta zegoen, Itziar gainean. Herri hau XI. mendetik dago dokumentatuta eta 1294ko ekainaren 24an bihurtu zen hiribildu, Gaztelako Antso IV.ak emandako pribilegioz. Ondoren, 1343an, hiribildua lekualdatu egin zen Itziar gainetik Deba ibaiaren bokalera, itsasoaren ondoan, izen bera, Monreal, eta aurreko pribilegioak gordeta.\nBertan Santa Maria eliza dago, gotikoa, XVI. mendean berreraikitakoa. Elizak kanpandegi-dorre handi bat du aurrealdean. Portikoa, nabeak eta klaustroa eraikuntzaren lehen garaikoak dira, XIV. eta XV. mendekoak. Multzoaren gainerakoa XVI. mendekoa da funtsean. Barrualdean antzeko altuerako hiru nabe ditu, fuste zilindrikoko zutabeen bidez banandutakoak. Kontrahormen artean lau atal eta kapera markatzen dituzte, estilo desberdinetakoak, gotikoa, flamigeroa eta errenazentista hain zuzen. Erretaula nagusia eta alboetakoak barrokoak dira eta fatxada trinkoa da, hutsunerik gabekoa, kanpaina-gorputzaren baoak salbuetsita. Sendotasuna eta garaiera ematen dio horrek. Behealdean, portada gotikoa barne hartzen duten eta oraindik ere XVII. mendeko polikromiaren arrasto batzuk gordetzen dituzten bi arku irekitzen dira.\nZuloaga museoa Donejakue bideko erromesentzako ostatu eta haren omenezko ermita izandakoan dago kokatuta.\nArtistak 1910ean erosi zituen lurrak eta, haren inspiraziopean, Pedro Guzmán eta José Mª Alcorta arkitektoek etxea eraiki eta multzoa leheneratu zuten, intimismoaren eta benetakotasunaren sentimendua nagusitzen den esparru erakargarria sortuta.\nMuseoa Zuloagak bildumazale gisa zuen gustuari egokitua da eta horregatik biltzen ditu bilduma osatzen duten hain estilo artistiko eta material desberdinak. Lehen aretoan aparteko artista horren lana dago eta bigarrenean erakusketa iraunkorraren zatirik handiena, Zuloagaren irudia bera gainditzen duten eta haren gustu, lagun eta familiarengana hurbiltzen gaituzten piezak biltzen dituena.\nBertan ikusgai daude gotikotik espainiar eta flandestar errenazimenturako igarobidea, Greco, Zurbarán, Goya eta Vicente Lópezen koadroak, Espainiako pintura erromantikoa, Solana, eskultura errenazentistak, jaiotza barrokoak, Rodinen brontzeak, bai eta Placido Zuloagaren lantegietan egindako Eibarko damaskinatu-lan garrantzitsuak ere.\nZumaiako San Pedro eliza, XIII. mendeko errenazentista, nabe bakarrekoa da, burualde poligonala eta oinetan Erdi Aroko dorrea dauka. Gotorleku-itxurari eusten dio eta Joan Antxietaren 1577ko erretaula handia barne hartzen du, Gipuzkoako artista horren gordetzen den bakarra. Era berean, interesgarriak dira alboko kaperetan agertzen diren taulak, triptiko flandestarrak eta Marino Martínezen botozko taula, hain zuzen.


Hodeiak eta euria, ostegunean; ostiralerako, ekaitzak jotzeko aukera | EITB Eguraldia\nHodeiak eta euria, ostegunean; ostiralerako, ekaitzak jotzeko aukera\nOstegun arratsaldean eta gauean euria egingo du, ostiral gauean bezala, baina larunbatean zerua urdin egongo da orokorrean.\nGaur, osteguna, ostarteak irekiko dira goizean, baina arratsaldean, bero-hodeiak garatuko dira eta arratsaldean eta gauean zaparradak botako ditu, Euskalmeten arabera. Tenperaturak 25 gradu inguruan izango dira kostaldean eta barrualdean 30 gradu inguruan.\nOstiralean tenperaturak gora egingo du. Goizean zerua urdin mantenduko da, baina beroa dela eta, arratsaldean bero-hodeiak sartuko dira eta egunaren amaieran ekaitzak izan daitezke. Tenperatura maximoak 25 gradutik gora kostaldean eta barrualdean 35 gradu inguruan izango dira.\nOrokorrean zerua urdin egongo da larunbatean, baina egunaren amaieran hodeiak garatuko dira eta zaparradak bota ditzake. Goizean ibiliko den hegoaldeko haizeak tenperaturak berriro gora egitea eragingo du eta 30 gradutik gora izango dira kostaldean eta barrualdean 35 gradutik gora.


Francoren bilobari gutuna (Carta a la nieta de Franco) - Teatro Arriaga Antzokia\nFrancoren bilobari gutuna (Carta a la nieta de Franco)\nIñakik 10 urte ditu eta leuzemia dauka. Joxanek, berriz, 46 urte ditu eta Gerra Zibileko metraila-zatia garunean. Etorkizunik gabeko ospitale batean, iragana eta oraina Miguel eta Cristina sendagileen ametsekin gurutzatzen dira. Itxaro-geletan, inoiz agertzen ez diren pazienteen zerrendak entzuten dira ordena alfabetikoan. Eta Carmen Martínez-Bordiú andrea aldizkari arrosetako lehen orrialdeetan agertzen da. “Francoren bilobari gutuna” […]\nIñakik 10 urte ditu eta leuzemia dauka. Joxanek, berriz, 46 urte ditu eta Gerra Zibileko metraila-zatia garunean. Etorkizunik gabeko ospitale batean, iragana eta oraina Miguel eta Cristina sendagileen ametsekin gurutzatzen dira. Itxaro-geletan, inoiz agertzen ez diren pazienteen zerrendak entzuten dira ordena alfabetikoan. Eta Carmen Martínez-Bordiú andrea aldizkari arrosetako lehen orrialdeetan agertzen da.\n“Francoren bilobari gutuna” bizirauteko beharrak gaixotuta duen komunitate baten hezurren eta gezurren erradiografia traumatologikoa da.\nBadira urte batzuk Euskal Herriko hiru konpainia, hots, Artedrama (Bizkaia), Le Petit Théâtre de Pain (Lapurdi) eta Dejabu Panpin Laborategia (Gipuzkoa) bildu zirela “Errautsak” eta “Hamlet” obrak elkarrekin sortzeko. Bategite horrek, inolako zalantzarik gabe, euskal antzerkiari aire berriak ekarri dizkionak, orain euskarazko muntaia dakarkigu; Arriagan gozatu ahal izango dugu euskarazko muntaia horretaz.\nEgileak: Unai Iturriaga, Igor Elortza\nAntzezlari-zerrenda: Ander Lipus, Patricia Urrutia, Pako Revueltas, Erika Olaizola, Manex Fuchs, Zoila Berastegi, Urko Redondo\nArgiztapen-diseinua: Josep Duhau\nProdukzioa: Artedrama, Le Petit Théàtre de Pain, Dejabu Panpin Laborategia\nFrancoren bilobari gutuna. Foto: Guillaume Méziat\nFrancoren Bilobari Gutuna, Antzerkia. Artedrama, Le Petit Théâtre de Pain & Dejabu\n11:00 Taldeko emanaldia\n7-16 euro. Taldeak: 8 euro / Beherapenak


V65 • Bidea Salvaescaleras | Sillas Salvaescaleras Gipuzkoa\nHasiera - Konponbideak - Eskailerak igotzeko Plataformak - V65\nV65 plataforma, V64 plataforma bezala, merkatuko sendoenak dira. Edozein eskailera-motatan instalatu daiteke, bai tarte zuzenetan, aldapa-aldaketekin edo aldaketarik gabe, bai barnealdean edo aire zabalean dauden bihurguneetan.\nGainera, arrabol-kitarekin eta bateria estrekin hornituta egon daiteke, komunitate bateko bizilagun guztiek modu intentsiboan erabiltzeko. Karga-erregelarekin duen etengabeko konexioari esker, zerbitzurik gabe geratzea saihestuko du behar duenean.\nBesoez, erretiluz eta baita eserleku tolesgarriz ere hornituta dago, eta mugitzeko zailtasunak dituzten pertsonek modu guztiz autonomoan eta seguruan erabil dezakete. Angeluan aparkatzeko aukera ugari daude, horri esker, igarobidea argi utz daiteke komunitateetan. Obra edo konexio-kablerik gabe, ordu gutxi barru amaituko da instalazioa.\nEskailerak igotzen dituen plataformaren abantailak\nErabat automatikoa da plataforma.\nEnergia aurreztea azken belaunaldiko elikagailuari esker.\n250 kg-rainoko karga, 300 kg-ra arte luza daitekeena gurpil-aulki elektrikoko erabiltzaileentzat.\nPlataforma toleste automatikoa du, besoak eta erretiluekin batera. Neurri estandarrak: 900 × 700 mm dira.\nRal 9018 plataforma zuriaren kolorea eta gida beltza mate.\nEserleku tolesgarria gainenan, aukeran eserita dauden pertsonek erabil dezaten.\nTarte zuzeneko gida, tubular bikoitza aluminiozko babesgarriarekin eta zuzena goialdean, eskudela ordeztu dezakeena.\nEtengabeko pultsazio-aginteak plataforman eta solairuetan.\nHormara edo barandara eta mailetara lotua, obrarik egin behar izan gabe.\nEskaileraren zabalera metro 1 baino txikiagoa izatea da estandarra. Sabaiaren gutxieneko altuera: 2,3 m.\nGidariaren eta hormaren arteko tartea 130 mm\nBabes-besoak eta alboetako erretilu automatikoak, blokeo mekanikoarekin, gurpil-aulkia babesteko ibilbidean zehar.\nOso garrantzitsua da aparatua etengabe egoera onean egotea eta langile espezializatuek arreta ematea. Erabiltzailearen lasaitasunagatik. Bisita bakoitzean segurtasun-elementuek, mekanismoek eta osagai elektronikoek behar bezala funtzionatzen dutela berrikusten dugu, eta zati mugikorrak garbitu eta koipeztatzen dira.


Kobrezko erradiadoreen abantailak eta desabantailak - Berriak - Nanjing Xiongwei Auto Parts CO., LTD\nKobrezko erradiadoreen abantailak eta desabantailak\nKobrezko erradiadore puruaren abantaila da korrosioaren erresistentzia bereziki ona dela, bero trukerako eremua handia dela, bero trukearen abiadura bizkortu egiten dela eta eraginkortasuna handia dela.\nHala ere, kobrezko erradiadoreek ere desabantaila ugari dituzte. Kostua nahiko altua da eta gogortasuna nahikoa da. Hori dela eta, beharrezkoa da beste metal batzuk nahastea, eta garraiatzeko astunegia da, eta kostuaren errendimendua nahiko baxua da. Kobre guztiak erraz herdoilduko dira eta beroaren xahutzea eragingo dute.\nEkipoak fabrikatzeko prozesua amaituta dagoela, ez du kobre guztia behar beroa xahutzeko beharrak asetzeko. Aluminioaren prezioa nahiko baxua, errentagarria eta arinagoa denez, gero eta jende gehiagoren aukera bihurtu da.\nZer egin aluminiozko hodiaren gainazalean pitzadurak gertatzen badira


Cookieen Politika | Artepan\nCookieak fitxategi txikiak dira, normalean hizki eta zenbakiz osatzen direnak, eta gailu batean deskargatzen direnak erabiltzaileak webgune batean sartzen diren aldiro. Modu hedakorrean erabiltzen dira, webguneak eraginkortasun handiagoz funtziona dezaten. Cookieak erabiltzaile baten arakatzaileak webgune jakin bat kargatzen duen bakoitzean sortzen dira. Webguneak informazioa arakatzailera igortzen du eta hark testu-fitxategi bat sortzen du. Erabiltzaileak webgune bera bisitatzen duen bakoitzean, arakatzaileak fitxategia berreskuratu eta webguneko zerbitzarira igortzen du. Cookieek hainbat funtzio dituzte, besteak beste, erabiltzailearen lehentasunei buruzko informazioa jaso eta gogoraraztea, erosketa-orga erabiltzea eta, oro har, erabiltzaileak webgunea erraz erabil dezala ahalbidetzea.\nCookieak funtzio jakin batzuetarako erabiltzen ditugu, besteak beste:\nWebgunean erraz nabigatu eta hartako funtzioak erabiltzea ahalbidetzea, esperientzia perfektu bat eskaintze aldera.\nWebgunean arakatze pertsonalizatuko funtzioak eskaintzea.\nIragarki pertsonalizatuak ematea.\nWebgunearen erabilerari buruzko informazioa jasotzea esperientzia hobea eskain ahal dezagun erabiltzailearentzat interes handienekoak diren esparruak gogoraraziz edo bisitatzen gaituen bakoitzean haren datuak gogorarazteko.\nJarraian cookie motak zehazten ditugu:\n1. mota: Behar beharrezkoak diren cookieak\nCookie horiek ezinbestekoak dira erabiltzaileek webgunea araka dezaten eta hainbat funtzio erabil ditzaten, esate baterako, eremu seguru batera sartzea saioa hainbatetan hasi beharrik gabe eta saioan zehar orri bakoitzean egin diren ekintzak gogoratzeko.\nGARRANTZITSUA: Cookie horiek gabe ezin dugu webgunearen errendimendua edo saioetan zeharreko linearen segurtasuna bermatu.\nErrendimendu-cookieak erabiltzen ditugu, zehazki Google Analytics tresnarenak, erabiltzaileek gure webguneari ematen dioten erabilerari buruzko informazioa jasotze aldera. Jasotako datuen artean honakoak daude: webgunean egindako klikak, bisitatutako web-orri kopurua, saio bakoitzaren iraupena eta akatsezko mezuak, webgunea hobetzeko eta erabiltzaileei esperientzia hobea eskaintzeko balio duten datuak. Google Analytics tresnari buruzko informazioa gehiago eskuratzeko, sakatu hemen.\nHalaber, litekeena da aldizka erabiltzaileek webgunea erabiltzen duten moduari buruz guk informazioa jasotzea Google Analytics tresnakoen antzekoak diren beste errendimendu-cookie batzuen bidez. Cookie horiek erabiliz jasotako informazioaren barnean erabiltzailearen IP helbidea eta arakatzaile eta domeinuari buruzko informazioa barnera badaiteke ere, datu horiek modu anonimo eta bateratuan jaso eta aztertzen dira.\nGoogle adwords zerbitzurako:\nWeb-orri honek Google Adwords zerbitzuan elkarrizketen jarraipena egiteko cookieak ere erabiltzen ditu. Erabiltzaileak iragarki bat ikusten duenean edo hartan klik egiten duenean ekipamendura gaineratzen den cookiea 30 egunetan iraungitzen da. Neurri horrekin erabiltzailearen pribatutasuna babestu egiten da. Gainera, Googlek zerbitzari ezberdinak erabiltzen ditu elkarrizketen jarraipena egiteko eta bilaketen emaitzetarako. Cookie horien hornitzailea Google da.\nJarraipenerako jardueretan parte hartu nahi ez duten erabiltzaileek cookie hori ez onartzea besterik ez dute, Interneteko nabigatzailearen erabiltzailearen lehentasunetan cookieak blokeatuz.\nFuntzionaltasun-cookieen bidez erabiltzaileek webgunean egiten dituzten hautaketak gogora ditzakegu, esate baterako, erabiltzaile-izena, hizkuntza eta lehentasunak. Informazio horrekin gure erabiltzaileei funtzio pertsonalizatuagoak eman ahal dizkiegu webgunea arakatzen dutenean.\n4. mota: Publizitate-cookieak eta pertsonalizatuak\nCookie horiek erabiltzen ditugu gure webgunean interesgarri izan ahal zaizkizun iragarkiak eskaintzeko. Erabiltzaile batek webgunean egiten dituen jarduerei buruzko informazioa jaso eta gordetzen dute, esate baterako, arakatutako orriak, erabiltzaileek hautatutako esteka eta artikuluak, nabigaziorako azturak eta abar. Gainera, erabiltzaileek webgune ezberdinetan egiten dituzten mugimenduak arakatzen dituzte webgunean iragarki kopurua mugatzeko edo horien errepikapena ekiditeko eta publizitate-kanpainen eraginkortasuna ebaluatu eta, modu horretan, esperientzia hobetzeko.\nGainera, cookie horietako zenbait ordenagailuan sar daitezke eta hirugarrenek erabil ditzakete publizitaterako, aldez aurretik baimena emanda. Bisitatzen den webguneak hirugarrenen webgune baten edukia erakusten duenean edo webguneko “partekatu” botoia sakatu eta ordenagailuak hirugarrenen cookieak jasotzen dituenean gertatzen da. Hirugarrenen artean barnera daitezke, besteak beste, gizarte-sareetako hornitzaileak (Facebook eta YouTube kasu) eta gizarte kontsumitzaile eta erabiltzaileen Reevoo iritzien webgunea, erabiltzaileei eta gure zerbitzuak eskaintzen dizkigutenak. Cookie horien bidez hirugarrenek aukera dute hainbat informazioa jaso eta gordetzeko, esate baterako, erabiltzailearen lehentasunak eta publizitaterako edo zerbitzuak hobetzeko bisitatutako orriak. Gogoan izan hirugarrenen cookieak ezin ditugula kontrolatu eta, horrenbestez, horren inguruan ez dugu inolako erantzukizunik. Bisitatu hirugarrenen webguneak cookieen inguruan dituzten politikak kontsultatzeko:\nGoogle Remarketing zerbitzurako:\nArtepan Google Adwords zerbitzuko remarketing tresna erabiltzen du. Tresna horrek Googleren eduki-sarean erabiltzaileek gure webgunera aurretik egindako bisitetan oinarritutako iragarkiak argitaratzea ahalbidetzen du. Horretarako, gure webguneko orri batzuetan remarketingaren kode edo etiketa bat barneratzen da, cookieak konfiguratzen dituztenak erabiltzaileari webgunean egin duen nabigazio motaren arabera erakutsiko zaion iragarki mota erabakitzeko. Remarketingaren zerrendak Googleren zerbitzarien datu-base batean gordetzen dira. Bertan interesgarri den zerrenda edo kategoria bakoitzarekin lotutako cookie ID guztiak gordetzen dira. Remarketing-cookieei dagokienez, erabiltzaileak Googleren cookieen erabilera desgaitu dezake. Horretarako, publizitatea desgaitzeko Googleren orria bisitatu behar du. Cookie horiek Googlek emanak dira.\nNola ekidin cookieen erabilera\nCookieen erabilera ekidin dezakegu arakatzailearen konfigurazioa aldatuz. Cookieen erabilera onartzen baldin baduzu, baina gerora aktibatu nahi baldin baduzu, ezarritako cookieak kendu eta zure arakatzailearen konfigurazioa alda dezakezu aurrerago cookieak blokeatzeko. Cookieen kontrolari buruzko informazio gehiago nahi baldin baduzu, bisitatu\nOrri horietan arakatzaile gehienak konfiguratzeko informazioa eskaintzen da.\nNola desaktibatu Google Analytics tresnako cookie anonimoak: Google Analytics tresnaren “plug-in” delakoa instala dezakezu arakatzailean webguneak zure bisiten informazioa Google Analytics tresnara igor dezala ekiditeko. Informazio gehiago eskuratu.\nGARRANTZITSUA: Cookieak gure webgunearen erabilgarritasuna eta prozesuak hobetu edo gaitzeko erabiltzen dira. Cookieak desgaitu edo kentzean litekeena da erabiltzaileek webguneko funtzioak ezin erabiltzea edo litekeena da webgune horrek arakatzailean hasieran diseinatutakoaz aparteko modu batean funtzionatzea.\nErabilera-politika; aldaketak cookieei buruzko politikan\nCookieei buruzko Politika honetako baldintzek cookieen eta gunean gordetako edozein informazioaren erabilera arautuko dute, hirugarrenen cookieen kasuan izan ezik. Bere jurisdikzioari dagokion legeriak ahalbidetzen duen heinean, Artepanek cookieei buruzko Politika hori edozein unetan aldatzeko eskubidea du eta, hori dela eta, webgunea maiztasunez bisitatzea gomendatzen dizugu eguneraketak egiaztatzeko. Cookieei buruzko Politika honen aldaketek behin webgunean argitaratzen direnetik aurrera dituzte ondorioak.


Adostasunak eta atzerapausoak – Ulialde\nen 2020-06-03 por weben Egia, Euskara, Eusko Alkartasuna, Gros, Intxaurrondo, Ulia, Ulialde\nAzken egunotan, normalizaziorako eta bizikidetza demokratikorako hainbat urrats positiboren lekuko gara, baina, aldi berean, badira, zoritxarrez, iraganean bizi direnak eta kontrako pausoak ematen dituztenak.\nAzken urrats negatibo horietan alderdi politiko ezberdinen egoitzetan egiten ari diren pintadak, erasoak eta mehatxuak daude. Beti esan dugun bezala, lekuz kanpo daude erabat, eta justifikaezinak izateaz gain, kaltegarriak dira protagonistek ustez defendatzen dituzten helburuak lortzeko.\nAlderdi politikoek gure hirian dituzten egoitzei (baita etxe partikularrei ere, gure hiritik ateratzen bagara) egindako erasoen gorakada hori ez da bateragarria euskal gizartearen gehiengo zabalak hainbeste aldiz errepikatu duen bizikidetza demokratikoarekin, eraiki nahi baitu, giza eskubideak defendatuz aurrera egin nahi baitu beti. Horregatik, kezkagarria eta onartezina da iraganeko jarrera horiek gertatzen jarraitzea.\nBeti egon gara giza eskubideen urraketa ororen aurka, biktimarioa edo biktima edonor izanda ere, auzo, hiri eta herri atseginago eta gizatiarrago bat eraikitzeko urratsak ematearen alde egin dugu. Desberdinen arteko elkarrizketa defendatuz, gure gizarteak jasan duen oinaze handiaz jabetuz eta errespetu- eta tolerantzia-giro hori sortzen lagunduko diguten enpatia-ariketak egiten jarraitu behar dugu.\nIldo horretan, ehuntzen ari diren hainbat proposamen txalotu behar ditugu, hala nola Eusko Jaurlaritzak preso dauden pertsona guztiek zigorrak beren etxeetatik gertu dauden zentroetan bete ahal izateko egin duen proposamenak eta sortzen duen adostasun zabala. Horri gehitu behar zaizkio hainbat erakundetan erregistratu diren ekimenak, hala nola Donostiako Udaleko Bozeramaileen Batzordean onartutakoa. Gure gizarteko hainbat kolektibok egiten duten lana ahaztu gabe.\nSakabanaketak presoen familiei eta beraien ingurukoei zailtasunak eta sufrimendua gehitzeko baino ez du balio izan, eta, amaitzeko, adostasuna eta elkarrizketa dira, zalantzarik gabe, agertoki berri hori ahalbidetuko duten tresnak, gizarte demokratiko hori pertsona guztientzako giza eskubide guztiekin defendatzeko. Non proiektu politiko guztiak hitzaren bidez defenda daitezkeen, inongo jazarpen gabe.\nEz da sufrimendua gehitzeko unea, konponbideak bilatzekoa baizik.


Frantziar animazio zikloa: «Animazioaren boterea» | BilbaoArte\nFrantziar animazio zikloa: «Animazioaren boterea»\n2017ko abuztuaren 21etik 29ra «Animazioaren boterea» izeneko frantziar animazioko zine zikloa izango da BilbaoArteko Art House Zineman. Jende guztiarentzat eduki egokia duten era askotako film eta laburmetraien zikloa da hau.\nFilma guztiak gaztelerazko azpitituludun jatorrizko bertsioan ipiniko dira, Sarrera librea edukiera bete arte.\nAzken urteotan ohikoa izan den bezala, BilboArtek Frantziar animazioko filma aukeraketa paregabea aurkezten du. Zinema frantsesa, bere jaiotzatik, munduko zinegile hoberenetakoak izateaz harro egon badaiteke, Lumière eta Méliès anaiak zinemagintzaren aitzindari direnak honen adibide ditugu, animazio arloan ere kontalari boteretsuak ekoiztu ditu. Hauetako asko komiki edizio eta nobela grafikoaren munduarekin erlazio zuzena daukate; beste batzuk, azken garaietan bereziki, irudigintza sintetikoa, 3D eta aplikazio digitalen munduan ikasiak dira; datozen lekutik datozela, zinematografia frantziarrean testu filmikoarekiko interes eta laguntza nabarmena azpimarratu behar dugu.\nBilboko Institutu Frantsesak aurkeztutako aurtengo aukeraketa, sorpresa, edertasun, interes eta zirraraz beteriko ibilbide xehatu bat egitera gonbidatzen gaitu. Aste nagusia urbil dagoen garaian, Art House Zinema animazioz beteko da, irudimenez josia dagoen zinema produkzio mugagabea proposatuz. Argazkigintza oinarri duen zinemagintzan ez bezala, animazioak, unibertsoak, ametsak eta denbora bera zeharkatzeko gai da, irudimena eta abilezia da hemen jokoan dagoen bakarra. Aurten aurkezten dugun programak arlo honek mugarritzat dituen filmetako batzuk eskaintzen ditu.\nFrantziar animazio zikloa: «Animazioaren boterea» (Abuztuaren 21etik 29ra)\nAbuztuak 21, 19:00:\nZuzendaritza: Paul Grimault\nGidoia: Jacques Prévert, Paul Grimault, Hans Christian Andersen\nCharles V + V + III = VIII + VIII = XVI T Akicardie erreinuko erregea, artzain batekin ezkondu nahi du, eta honek aldi berean, erregearen nahia ezagutzean, txori baten laguntzaz ihes egitea erabaki du.\nAbuztuak 22, 19:00:\n“Festival Internacional du Film D’Animation D’Annecy”-en laburmetrai onenen aukeraketa.\nAbuztuak 23, 19:00:\nAbuztuak 24, 19:00:\nAbuztuak 28, 19:00:\nAbuztuak 29, 19:00:\nZuzendaritza: Simon Rouby\nAdama Afrika mendebaldeko herrixka batean bizi da. Sanba izena duen anaia nagusia desagertzen denean, debeku guztiak gaindituz bere bila joateko erabakia hartzen du.


Sanjoanetatik sanbartolomeetara denboraldiko lehen (H)ari Naizelan - - Tolosaldeko ataria\nSanjoanetatik sanbartolomeetara denboraldiko lehen (H)ari Naizelan\nHarituz - Tolosaldeko Bertsozale Elkargunea 2021-09-16 20:00\nUdan hainbat bertso saio izan dira eta lehen irratsaioan ekainaren 27tik abuztuaren 24ra bitarteko hainbat saiotako bertsoaldi bana entzun dugu.\nZazpigarren denboraldiko lehen irratsaioan ez da gonbidaturik izan, eta hainbat bertsoaldi entzun ditugu. Udan hainbat saio grabatuta, datozen irratsaioetan saioak banaka aletzen joango gara. Bada, lehen irratsaioan saio bakoitzetik bertsoaldi bat aukeratu da, aurrerapen gisa. Hasi ekainaren 27an Tolosan izan zen saioarekin, eta Asteasun, Alegian, Amasa-Villabonan, Altzon, Berastegin eta Adunan izandako saioekin jarraituz, Amezketan abuztuaren 24an izandako saioetako bertsoaldi bana entzun dugu.\nIrratsaio amaierako kantua: Mundua ala gu (Hitzak: Amets Arzallus/ Musika: Alboka).